text:
Mál skúlans og virðisgrundarlag
Mál og virðisgrundarlag
Í skúlanum í Eysturkommunu leggja vit serligan dent á:
- at trivnaðurin er í hásæti
- at tolsemi eyðkennir skúlan
- at næmingarnir mennast og gerast sjálvstøðugir
- at kveikja og menna hugflogið
- at skapa góðar umstøður fyri spæli
Okkara samleiki
Vit vilja, at skúlin er við til:
- at skapa og styrkja gleðina við at ganga í skúla, at menna gleðina við at læra og at økja um forvitnið og hugin at møta nýggjum avbjóðingum.
- at læra næmingarnar týdningin av almennari mentan so sum andsfrælsi og tolsemi.
- í góðum og tryggum kørmum og við dyggari frálæru at geva næmingunum ymsar avbjóðingar, uppgávur og skyldur, ið svara til teirra fortreytir, so teir gerast sjálvstøðugir og mennast í treysti til sín sjálvs.
- við frásøgn, sjálvvirksemi, handaligum og skapandi upplivingum og javnmettari samrøðu at brynja teir út til at fara út í lívið.
- at fremja møguleikar fyri einum ábyrgdarfullum og skyldubundnum samstarvi við allar partar
Trivnaðurin í hásæti
Vit vilja skapa so góðar, tryggar og vakrar karmar sum gjørligt. Eitt vakurt umhvørvi er við til at betra um trivnaðin og at skapa vakrar tankar.
Virksemi skúlans skal vera merkt av opinleika og gjøgnumskygni.
Kunning fer fram gjøgnum skrivligar fráboðanir, foreldrafundir og -samrøður, hugnakvøld og á heimasíðu skúlans.
Vit raðfesta foreldrasamstarvið høgt, og foreldrini eru altíð vælkomin at seta spurningar og at koma við uppskotum og viðmerkingum til skúlans virksemi.
Skúlin leggur dent á at geva næmingum við serligum tørvi og teimum, ið bera brek, bestu umstøður, so skúlagongdin gerst so munadygg sum gjørligt.
Vit leggja stóran dent á, at hóast vit eru ymisk, so hava vit eins stórt virði í felagsskapinum.
Miðað verður eftir, at starvsfólk skúlans útbúgva seg støðugt og menna sín førleika. Hetta verður gjørt við m.ø. at fara á skeið og at hava aktuellan faklesnað á bókasavninum.
Tolsemi eyðkennir skúlan
Vit vilja taka hond um hvønn einstakan næming. Hetta verður gjørt við m.ø. at tosa við einstaka næmingin, at hava smáar einstaklingasamrøður, at toymið tosar um einstøku næmingarnar, ger niðurstøður og eftirmetir og við viðtalum.
Vit vilja vera góðar fyrimyndir fyri næmingarnar. Tí leggja vit dent á jaligan tali- og verumáta. Vit átala, tá vit síggja ella hoyra óhøviskan ella óhóskandi atburð ella samrøðu.
Okkum er greitt, at eitt dygt foreldrasamstarv er ein sera týðandi táttur, um skúlans arbeiði skal eydnast. Tí leggja vit stóran dent á, at foreldur kenna seg hoyrd og sædd, at gott samskifti er millum partarnar, og at foreldur hava kensluna av, at tey verða tikin við upp á ráð. Her er opinleiki og gjøgnumskygni í skúlans arbeiði ein fortreyt.
Vit læra næmingarnar at hava umsorgan fyri hvørjum øðrum. Hetta verður gjørt t.d. við vanligum hjálpsemi, rolluspølum, ”Trin for trin”, reglum, sum galda í flokshølinum, og við vanligari samrøðu.
Vit vilja hava ró og góðan matarsið í matarsteðginum.
Næmingarnir mennast og gerast sjálvstøðugir
Vit vilja, at næmingarnir kenna, at vit hava álit á teimum, og at vit virða teir, sum teir eru, og at vit virða tað góða, teir gera.
Vit geva og læra næmingarnar at geva rós og sámiligar, men sannar, atfinningar.
Vit tala virðiliga við hvønn annan og vilja hava, at næmingarnir eisini tala virðiliga sínámillum.
Næmingarnir eiga altíð at hava frælsi til at koma við uppskotum, spurningum og viðmerkingum, og teir eiga at vera lærdir í at velja út, savna, kjakast, grunda, siga frá og at ummæla.
Vit vilja, at næmingarnir læra at taka ábyrgd av sær sjálvum og egnum gerðum og at hava umsorgan fyri øðrum.
Vit vilja geva næmingunum bestu frálæru. Her verður hugsað um ymiskar undirvísingarhættir, nýtslu av alnótini og kunningartøkni og lærudepli skúlans. Læra teir at eygleiða og at meta um.
Ymisk tiltøk og øðrvísi arbeiðshættir eru eisini við til at gera næmingarnar sjálvstøðugar.
Vit vilja menna teirra virkishug og skapa líkindi fyri djúphugsan.
Kveikja og menna hugflogið
Skapanarevni og skapanarhugur skulu vera høgt í metum á okkara skúla.
Vit halda, at eitthvørt menniskja hevur tørv á og gleði av at dyrka síni skapandi ella listarligu evni og gávur, so ymiskar tær enn kunnu vera.
Vit royna at geva næmingunum íblástur og menna teirra hugflog og skapa undran.
Hugflogið og skapanarevnini kunnu t.d. vera ment gjøgnum leik, myndlist, sang og gjøgnum handaligt virksemi. Her er góður møguleiki fyri at viðgera handverk og list bæði ítøkiliga og í alheims høpi.
Góður møguleiki skal vera fyri felags avrikum, fyri framførslum, framsýningum og prýði.
Eisini leggja vit dent á at viðgera okkara heimliga mentanararv og heimslist sum heild.
Starvsfólk skúlans skulu hava møguleika fyri eftirútbúgving, so sum skeið o.a..


c: text/html

text:
Bogi steingir fyri nólsoyingum!
Bogi Andreasen, formaður í vinnunevndini í Tórshavnar kommunu (TK), leggur í fjølmiðlum (m.a. í lesarin.fo) Strandfaraskip Landsins (SSL) undir at vilja steingja fyri nólsoyingum, soleiðis at ferðandi fara at koma til læstar dyr á havnarlagnum í Nólsoy. Her er óivað fløkja komin í politisku línuna, valagnið tránað og minnið fánað hjá honum.
Sannleikin er tó tann, at TK við egnum starvs- og ábyrgdarfólki steingir og letur upp dyrnar á havnarlagnum í Nólsoy við fjarstýringsskipan úr Havn. Tað vil siga, at um stongt verður, so er tað Bogi og Tórshavnar kommuna, sum steingja fyri parti av egnum borgarum og øðrum ferðandi.
Nólsoyar bygd og kai er sum flest øllum kunnugt í dag partur av Tórshavnar kommunu, og má kommunan vara av nólsoyingum á sama hátt sum restini av sínum borgarum. Í Havnini og øðrum partum av kommununi eru t.d. ferðsluskýlir og líknandi viðurskifti, ið kommunan væl sjálv skipar og rindar fyri?
Tað er rætt, at SSL hevur sum uppgávu at røkja sigling millum oyggjar, og harvið m.a. Havnina og Nólsoynna. Kommunal viðurskiftir eru bara ikki partur av hesum. Har landið varðar av keiøkjum og viðurskiftum hesum viðvíkjandi, hevur SSL ikki leigusáttmálar og rindar sostatt ikki fyri tílík viðurskifti.
At TK steingir bíðirúmið í Nólsoyar bygd, tí kommunan ikki fær 16.000 krónur frá SSL er sera margháttlig tankagongd og púra óskiljandi fyri flest allar føroyingar. Harumframt má ein hvør nólsoyingur føla seg minni virðismettan í mun til aðrar borgarar í TK.
Tað er ongin loyna, at fleiri og fleiri ferðandi ferðast við SSL um alt landið. Tó eru oyggjaleiðirnar til og úr Havnini einasta økið í Føroyum, har SSL rindar alsamt størri og størri upphæddir fyri tey ferðandi til TK. Tí fyri hvønn ferðandi – ung sum gomul, og børn undir 7 ár, ið ferðast gratis – fær kommunan væl og virðiliga pening inn gjøgnum ymisk avgjøld til SSL, og soleiðis er møguleiki hjá TK til at halda teirra lokalu kommunalu dyr opnar fyri ferðandi. Avgjøldini ella ferðagjøldini um ein vil, ið eru kallað vørugjøld v.m., verða áløgd SSL gjøgnum Tórshavnar havn, ið er partur av Tórshavnar kommunu.
At enda fara vit at takka Boga fyri at vísa á eitt mál, sum TK fyrst og fremst sjálv eigur at fløkja seg burtur úr, og samstundis fara vit at heita á Boga at taka sær av øllum sínum kommunuborgarum á jøvnum støði. So, vælsignaði Bogi, rudda fyri egnar dyr og lat dyrnar verða opnar fyri teimum ferðandi í tíni egnu kommunu. Tit kunnu jú fjarstýra dyrnar í bíðirúminum, sum neyvan er hægsta rakstrarútreiðslan kommunan hevur av bygningum.
Blíðar heilsanir
Samferðsludeildin, Strandfaraskip Landsins

robotstxt: allowed

filter: keep


text:
Jólatræið tendrar 2. desember
mentan22-11-2017 - 17:32 - Jóanis Nielsen
Jólatræið á Vaglinum verður tendrað 2. desember kl. 15.30. Eftir at jólatræið á Vaglinum er tendrað, verða hini jólatrøini í Tórshavnar kommunu tendrað, skráin verður lýst seinni.
Aftur í ár koma jólamennirnir á vitjan og við góðari hjálp frá børnunum á Vaglinum fara teir at tendra jólatræið, sum er ein gáva úr Reykjavík.
Tiltakið Barnajól verður leygardagin 9. desember. Hetta er eitt tiltak, sum Margarinfabrikkin skipar fyri, og sum frálíður fara vit eisini at hoyra meira um tiltakið.
Leygardagin 16. desember kemur jólaskipið inn á Vágsbotn við øllum jólamonnunum, sum gleða seg at sleppa at heilsa uppá øll børnini í Føroyum. Við sær hava teir sjálvandi eina rúgvu av karamellum.
Jólabýurin letur uppaftur í ár. Hurðarnar vera ólæstar, og øll eru hjartaliga vælkomin at støkka inn á gólvið og síggja jólaprýddu smátturnar. Eisini koma jólamenn í býin á rossabaki. Hetta verður leygardagin 23. desember.
Afturat hesum kann nevnast, at jólavikuna, tað vil siga seinastu vikuna áðrenn jólaaftan, hava handlar í býnum leingi opið, ein rúgva av jólatónleiki verður í býnum og sjálvandi eisini jólamenn við karamellum.
Somuleiðis vera sølubásar í Tinghúsgarðinum, har møguligt verður at keypa sær kakao og annað gott.
Tað er Visit Tórshavn, sum aftur í ár samskipar Jól í Miðbýnum.


text:
Lærubøkur í lívfrøði
Studentarnir skulu sjálvir fáa hendur á lærubókunum. Teir flestu bíleggja lærubøkurnar á internetbókhandlinum Amazon. Vanliga tekur tað millum eina viku og ein mánað, til tú hevur bókina. Læribøkurnar, ið verða nýttar í lívfrøði, eru eisini sum oftast á goymslu í Universitetsbogladen. Hetta er bókhandilin á universitetinum í Keypmannahavn. Er bókin á goymslu, verður hon send sama dag hon er bíløgd, og tú hevur hana 2 dagar seinri. Er bókin ikki á goymslu, kunna tey bíleggja tær hana, men tá tekur tað vanliga ein mánað til tú hevur hana. Tú kanst eisini royna á Polyteknisk Boghandel. Hetta er bókhandilin á Danmarks Teknisk Universitet (DTU). Teir hava eisini fleiri av lívfrøðibókunum, sum vit nýta.
Niðanfyri er ein listi við lærubókum, sum verða nýttar í teimum ymisku fakunum.


text:
Vinnuhúsið ynskir at økja um tænastustøðið til limirnar og bjóðar tí skeið og tiltøk undir heitinum Vinnunám. Endamálið er at vera við til at økja um fakliga førleikan hjá fyritøkum – bæði á leiðslustøði, men eisini innan ítøkiligar partar av gerandisdegnum á eini fyritøku.
Vinnunám bjóðar eftir tørvi fram kunningardagar og skeið. Endamálið er at taka evnir fam, sum eru viðkomandi fyri vinnuna. Uttan mun til um talan er um skeið, kunningardag ella netverk er tað av stórum týdningi, at tiltøkini eru dygdargóð, beinrakin og viðkomandi fyri vinnuna.


text:
RFF um seyð á vegnum
Í Ráðnum fyri Ferðslutrygd halda vit eisini, at tá vit hava eina hámarksferð á 80 km/t, so samsvarar tað illa við, at seyður gongur á vegnum. Vit eiga ikki at bíða at gera nakað við hetta, til ein álvarslig vanlukka hendir.
- Vit mæla til, at vegamyndugleikin og Búnaðarstovan saman finna eina dygdargóða loysn, og at stikað verður fram við vegunum, og seyðasmogur verða gjørdar, so at ferðsla og kríatúr verða skild hvørt frá øðrum
- Samstundis má loysn finnast fyri ábyrgd fyri viðlíkahaldi av stiki og seyðasmogum
So leingi sum hetta ikki er fingið upp á pláss, kann minkast um vandan við:
- At ávaringarskelti um seyð verða sett upp við vegjaðaran, har seyðahús og seyðasmogur eru
- At seyður, neyt og ross fáa endurskin um beinini
- At hoyggj og kraftfóður verður ikki givið fram við vegnum
- At tæðað ikki verður fram við vegnum


text:
Ingi Samuelsen
29.12.2016 - 07:00
Mentan > Mentan > Sjónleikur
Amerikanski sjónleikarin, Debbie Reynolds er deyð. Tað upplýsir sonur hennara, Todd Fischer.
84 ára gamla Reynolds er eitt nú kend fyri sín leiklut í stórfilminum ’Singing in the Rain’. Hon doyði dagin eftir, at dóttirin, Carrie Fischer, doyði.
- Tað er satt. Hon er hjá Carrie. Hon fór frá okkum stutt eftir at hon segði okkum hvussu nógv hon saknaði Carrie. Tað vóru hennara seinastu orð, sigur Todd Fischer við Reuters.
Eins og mamma sín, var Carrie Fischer ein kendur sjónleikari. Mest kend var hon fyri leiklut sín sum Leia prinsessa í Star Wars-filmunum.
Eftir at tað frættist um deyða hennara, skrivaði mamman á Facebook um stóru sorg sína.
- Takk tit øll, ið hava fevnt um listagávurnar hjá míni fantastisku og elskaðu dóttir. Eg eri takksom fyri allar tykkara tankar og bønir, skrivaði gamla sjónleikarinnan.
Todd Fischer sigur við CNN, at hann tosaði við mammu sína stutt eftir at systirin doyði. Debbie Reynolds segði hvussu nógv hon saknaði dóttur sína.
Debbie Reynolds hevur livað eitt langt lív sum sjónleikari bæði á filmi og á palli. Hon hevði sína stórheitstíð í trýssunum. Í 1965 varð hon tilnevnd ein oskar fyri besta kvinnuliga leiklut í filminum ’The Unsinkable Molly Brown’.
Í gjár varð hon innlagd á Cedars-Sinai sjúkrahúsið í Los Angeles. Hon hevur, sambært Reuters, havt trupulleikar við heilsuni hesi seinastu árini. Eitt nú gav hon í november 2015 avboð til ein døgurða, har hon skuldi taka ímóti einum heiðurs-Orcar fyri sína drúgvu yrkisleið innan showbusiness, skrivar Ritzau.
Les eisini: Carrie Fischer deyð


text:
Mørk
Eitt mark kann setast ímillum tey, ið halda at mósebøkurnar eru góðar keldur til uppruna heimsins og tey ið ikki halda tað. Har stendur til dømis Miðflokkurin hinumegin markið, meðan Dialogos, saman við okkum Gudloysingum, stendur okkara megin.
Eitt annað mark kann setast ímillum tey, ið halda at Jesu móðir ikki var í song við nøkrum manni áðrenn hon átti Jesus, at Jesus gjørdi vatn til vín og at hann reis upp frá deyðum og fór kropsliga til himmals. Har standa Miðflokkurin og Dialogos saman hinumgin markið, meðan vit gudloysingar standa, helst rættiliga einsamallir, okkara megin. Eg trúgvi ikki tú finnur ein einasta, ið kallar seg kristnan av nøkrum slag standa okkara megin, tí at trúgva (more…)


text:
Áhh sum mær dámar væl hesa løttu dessertina. Hon er ein sikkur vinnari, sum tey flestu dáma. Hendan dessertin er so løtt at gera, og kann eisini gerast langt frammanundan hon skal borðreiðast. Vit fara bara beint í gongd. ... Continue reading →
Eg vildi fegin hava okkurt fitt og praktiskt til puslikrókin hjá okkum. Nú eg havi verið í barnsburðarfarloyvi, havi eg virkuliga hugnað mær við hesum DIY verkætlaðunum. So ístaðin fyri at keypa hetta, keypti eg heldur toy og seymaði tað... Continue reading →
Føðisøga Endiliga fingu vit okkara elskaðu prinsessu út! Lívið hevur eina heilt nýggja meining, og kærleiksrúsurin streymar ígjøgnum kroppin hvønn dag. Hetta er so fantastiskt, at ongi orð kunnu lýsa mína gleði og kærleika fyri hesum undurfulla barninum (og pápanum,... Continue reading →
Hey tit, ja eg sigi soleiðis, tí tað virkar sum at ein rúm tíð er liðin, síðani eg havi skrivað ein av teimum persónligu bloggunum. Men nakað stórsligið er hent – ja, mín lítla familja hevur fingið ein nýggjan lim.... Continue reading →
Henda vakra køkan er í nýggjasta tilboðsblaðnum hjá Á. Flott ha? Hon er faktisk løtt at gera, og so prýður hon soo væl eitt føðingardagsborð. Køkubotnar 4 egg 150 g sukur 150 g mjøl 1 tsk bakipulvur Set ovnin á... Continue reading →
Ein lekkur og løtt rullukøka slær ongantíð feil. Er tað kanska eitt sindur ommuligt at baka rullukøkur? Møguliga, men tað ger tað bara enn hugnaligari. Hendan er frísk og søt, júst sum okkum dámar tað. Tú kanst saktans koyra annað... Continue reading →
Nakað, ið eg ofta hoyri verða ein afturvendandi trupulleika hjá familjum, er tann vælsignaði døgurðin. Tað er sami spurningur hvønn dag: “Hvat skulu vit eta til døgurða í dag??” og samstundis gerst hesin posturin eisini alsamt dýrari, tí vit enda... Continue reading →
Áhh sum eg havi glett meg at víst tykkum hesa uppskriftina. Hon hevur verið á mínum “to-do lista” alt ov leingi og fyri einari tíð síðani, fann eg endiliga eitt høvi, til júst hesa køkuna. Tað kravdi faktiskt ein innsats... Continue reading →
Tað er nokk so stuttligt við heimagjørdum leikum, bamsum og øðrum til børnini. Eg eri hvussu er viðhaldsfólk av kreativum “ger tað sjálv” verkætlaðum, og haldi tað verða so spennandi at skapa. Nú er eitt sindur síðani eg gjørdi hesa... Continue reading →
Nú er páskaferia og hetta er tíðin, har vit ofta hava góðar løtur rundan um familjuborðini. Aftur hesu páskini eri eg burturstødd, men eg fekk hátíðarhildið páskini, eitt sindur áðrenn eg fór, hóast eg í núverandi løtu eri stødd í París. Henda... Continue reading →


text:
1812-1870
Charles Dickens var enskur blaðmaður og rithøvundur. Skaldsøgurnar eru upprunaliga skrivaðar sum framhaldssøgur í bløðum og síðani styttar og laðaðar til børn. Søgurnar bera brá av sosialum áhuga og trúnni á at tað besta í menniskjanum altíð sigrar. Kendastu søgurnar munnu vera tær um Oliver Twist (1837-39) og David Copperfield (1849-50).
Útgávur:
1980 Valstríð í Silvurfirvaldinum
1990 Eitt jólaævintýr
1998 Oliver Twist
2014 David Copperfield
2015 Eitt jólaævintýr
Ummæli:
Klassikari hjá Dickens nú komin út á føroyskum. Viðskerin nr. 51. 1998
Umrøða:
Pól á Kletti: Charles Dickens 200 ár. Dimmalætting nr. 27, 7. februar 2012


text:
Suðuroyartunnilin má á landspolitisku dagsskránna nú!
Seinni í ár verður farið undir eina verkætlan, sum er sera avgerandi fyri framtíðina í Sandoynni. Talan er sjálvandi um Sandoyartunnilin, sum farið verður undir at bora seinni í ár.
Við hesum verður Sandoyggin, sum hevur verið merkt av niðurgongd í nógv áratíggju, knýtt at meginøkinum, og allar fortreytir hjá borgarum, vinnulívi, felagsskapum og kommunum verða grundleggjandi broyttar.
Frá umstøðum, sum eru avmarkaðar av, at sambandið um Skopunarfjørð verður røkt av Teistanum, til umstøður, har tað fara at verða eini 15 minuttir í bili úr Sandoynni til Havnar. -Og ikki at gloyma, tú kann fara allan vegin júst tá tú hevur hug, uttan bíðitíð í Skopun ella á Gomlurætt, og uttan “bíðitíð” á 30 minuttir, meðan siglt verður um Skopunarfjørð.
Tá Sandoyartunnilin er liðugur í 2022, er Suðuroyggin einasta stóra økið í landinum, sum ikki hevur fast samband til meginøkið.
Veruleikin er eisini tann, at eins og Sandoyggin, stríðist Suðuroyggin við stórum avbjóðingum! Avbjóðingar sum einamest standa av, at vit í Suðuroynni ikki hava “atgongd” til tann spennandi fjøltáttaða arbeiðsmarknaðin í miðstaðarøkinum.
Manglandi atgongd til arbeiðsmarknaðin í meginøkinum er eisini høvuðsorsøkin til m.a.
- at arbeiðsloysið í Suðuroynni hevur verið tvífalt tað, sum arbeiðsloysið er í restina av landinum
- at inntøkurnar hjá fólki í Suðuroynni eru væl lægri enn inntøkurnar hjá fólki í øðrum pørtum av landinum
- at kommunurnar í Suðuroynni hava havt lítlan og ongan inntøkuvøkstur í persónsskatti, tá samanborið verður við kommunur í meginøkinum
Ikki minst, so hevur manglandi atgongd til arbeiðsmarknaðin í meginøkinum havt sera stóra ávirkan á gongdina í fólkatalinum í Suðuroynni.
Fólkatalið stendur í stað. Lutfalsliga verða tað ár um ár alsamt fleiri eldri í Suðuroynni, samstundis sum barna- og ungdómsárgangirnar minkað.
Hetta eru alt veruleikar, sum eru púra alment kendir í landspolitisku skipanini!
Tá umræður at skapa framburð og menning, er lítið at ivast í, at Suðuroyartunnilin er ein hin týdningarmesta íløgan fyri at skapa framburð og menning í Suðuroynni.
Nú samgongan situr við fíggjarkørmunum fyri árið 2019 er tí eisini alneyðugt, at peningur verður settur av til at fáa veruliga gongd á Suðuroyartunnilin.
Øll verkætlanin kring Suðuroyartunnilin má verða klár at seta ígongd í 2022, tá Sandoyartunnilin er liðugur. Tað vil siga, at bæði linjuføring, allar neyðugu kanningar av hvør linjuføring er best, og sjálvur fíggingarleisturin má verða púra greiður í góðari tíð áðrenn 2022. Tí sum framhald av Sandoyartunnlinum má borast tunnil til Suðuroyar.
Tíðin rennur undan!
Ikki bara fyri at náa 2022, tá Sandoyartunnilin er liðugur. Men eisini fyri at geva Suðuroynni og fólkinum, ið her býr, javnbjóðis umstøður at virka og liva undir.
Landsins leiðsla - løgmaður, landsstýrið og samgongan - má taka hesa avbjóðing og uppgávu í størsta álvara og seta Suðuroyartunnilin á landspolitisku dagsskránna nú. Suðuroyggin kann ikki bíða longur!
Dennis Holm


text:
Hevur tú mist mammu, pápa ella systkin, og hevur tú hug at siga øðrum frá tínum upplivingum, so vilja vit fegin leggja tína søgu á heimasíðuna.
Send tína søgu, eina yrking ella annað til info@berin.fo
Tú er vælkomin at vera dulnevnd/-ur.
Sí annars hvat onnur hava skrivað undir "Mín søga".
Privatur stuðul hevur alstóran týdning fyri, at Berin kann at hjálpa flest møguligum børnum, ungum og familjum teirra.
Stuðla Beranum á konto 6460 1655363
Ella tekna teg sum lim og stuðla við 200 kr. árliga. Tekna teg sum lim við at skriva til info@berin.fo
Tak niður fílu við grein úr Jólablaðnum, har fimm ung greiða frá sínari sorg á jólum.
At missa foreldur ella systkin er eitt tað ringasta, sum kann henda fyri eitt barn. Man verður so keddur og sorgin verður so stór, at alt kennist meiningsleyst. Hví skuldi hetta henda fyri meg? Hugsar ein ofta. Tað er so órættvíst, ræðuligt, syrgiligt og meiningsleyst.
Mamma mín Eg standi framman fyri vaskinum í køkinum og hyggi í lítla speglið, sum hongur beint uppiyvir - tað kann ikki passa - eg síggi meg sjálva


text:
Klingruskøta (skøtuættin)
Rajella fyllae Lütken, 1887
Stødd: Klingruskøta verður í mesta lagi 56 cm long.
Dýpi: Hon er úr 170 m dýpi og djúpari enn 2000 m.
Litur: Á bakinum er klingruskøta grábrún, tykist at hava bláligan ella viólbláan farra. Hon er ljósari um nakkan og út móti ravakantunum. Kámir, myrkir blettir eru ymsastaðni á skivuni. Undir búkinum er hon aloftast gráhvítviólbláflekkut.
Lýsing: Umleið seks stórir píkar eru við innara eygnakant. Ein stórur píkur er aftan fyri hvørt eyga. Stórir píkar eru mitt eftir gronini og aftur á herðarnar. Nógvir stórir og smáir píkar eru mitt eftir bakinum og út á halan. Annars er skivan sett við heilt smáum píkum, kennist hvøss. Dømi um píkar á tveimum 50 cm longum klingruskøtum: á bakinum/halanum 54/69 og 48/110 píkar. Eitt band av smápíkum er viðhvørt á hvørjum rava nakað inn frá kantinum. Halin er um 54% av heildarlongdini, og millum ravaendarnar eru um 53%. Á ungum fiskum er skivan næstan rund og gronin stutt. Á eldri fiskum verða fremru ravakantarnir týðiliga bogaðir inní, og gronin verður longri.
Eyðkenni: Skivan er á stødd við eina pannukøku. Teir rundu ravarnir, nógvu píkarnir og tann langi halin.
Týdningur: Klingruskøta hevur ikki vinnuligan týdning.
da: Fyllas rokke, en: Round ray, fr: Raie ronde, ís: Pólskata, no: Rundskate, tý: Fyllas Rochen
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skøtur Rajiformes
4 ættir eru í hópinum, 32 slektir og 285 sløg.
Við Føroyar er bert tann eina ættin, og hon hevur 8 slektir og 14 sløg:
Skøturnar eru eyðkendar við sínum flata kropsskapi, spísku gron og langa hala,
oftast við nógvum píkum eftir baki og hala.
Kjafturin og táknaopini eru á blindusíðu, meðan eyguni og andaholini eru á eygnasíðuni.
Undir Føroyum eru skøturnar bert í sjónum, men aðrastaðir eru nøkur sløg bæði í feskum vatni og í blandingsvatni.
***
Í stuttum um skøtur:
Halin á skøtu er í veruleikanum aftari partur av rygginum. Hann verður tó nevndur hali millum manna, og eisini her.
Ryggfjaðrarnar eru aftarlaga á halanum, og sterturin bara hómast aftast.
Ravarnir eru í veruleikanum uggafjaðrarnar, sum við tíðini hava fingið tað skapið,
teir hava nú.
Eins og aðrir bróskfiskar, hava kallfiskarnir tvey útvortis makingargøgn hangandi
aftur úr sær, eitt hvørjumegin halarótina.
Undir Føroyum eru skrásett 14 skøtusløg.


text:
Reykjavík International Games 2010 er nú avgreitt, við hópin av góðum føroyskum úrslitum. Birita Debes megnaði í dag at vinna gull í 50 rygg í seniorbólkinum, og setti tá nýtt føroyskt juniormet. Birita vann eisini silvur í 200 rygg fyri seniorar, og Turið S. Christiansen silvur í 100 bringu fyri seniorar, har tíðin hjá Turið í 100 bringu var nýtt føroyskt juniormet á 1:19.03. Og Monika Biskopstø úr Klaksvík vann bronsu í 400 frí fyri seniorar, við nýggjum føroyskum juniormeti á 4:41.81, umframt at hon við tíðini 2:43.19 setti nýtt føroyskt met og juniormet í 200 firvald.
[Myndatekstur: Poula, Birita og Guðrun tosa við Turið]
Í nøkur ár hevur tað verið siðvenja hjá føroyskum svimjarum at luttaka til Reykjavík International Games, men í ár er upptaktin broytt. Svimjisambandið hevur havt 16 ungdómssvimjarar á venjingarlegu í Reykjavík, eina viku innan stevnuna. Eisini hava Ægir og Suðuroyar Svimjifelag havt 10 svimjarar á venjingarlegu í Reykjavík sama tíðarskeið. Nú RIG er liðugt fyri í ár fara 8 svimjarar úr Havnar Svimjifelag til Akureyrar á venjingarlegu í 50 metra hyli. HS verður í Akureyri fram til 25. januar. Alt í alt sera góðar fyrireikingar til millum annað Norðurlendskt Ungdóms Meistarastevnuna í Oslo, fyrsta vikuskifti í juli. NUM er fyri dreingir 15 og 16 ár og gentur 13 og 14 ár.
Tilsamans vunnu føroyingar 12 gull, 20 silvur og 12 bronsuheiðursmerki á leikunum, harav 1 gull, 4 silvur og 2 bronsu vóru í seniorkapping. Og hartil hava tey sett 4 føroysk met og 13 juniormet, umframt at tey allarflestu hava sett persónlig met.
Heiðursmerki
Svimjarar árgang 1995 og eldri
400 frí kvinnur: Monika Biskopstø bronsa
50 rygg kvinnur: Birita Debes gull
100 rygg kvinnur: Birita Debes silvur
200 rygg kvinnur: Birita Debes silvur
100 bringa: Turið S. Christiansen silvur
200 bringa: Turið S. Christiansen silvur
50 rygg menn: Magnus Jákupsson bronsa
Heiðursmerki árgang 1996 og yngri
50 frí gentur: Cecilia Eysturdal silvur
100 frí gentur: Jóhanna Egholm bronsa
200 frí gentur: Cecilia Eysturdal silvur
400 frí gentur: Cecilia Eysturdal gull
800 frí gentur: Cecilia Eysturdal silvur
50 rygg gentur: Jóhanna Egholm bronsa
100 rygg gentur: Jóhanna Egholm gull, Cecilia Eysturdal silvur
50 bringa gentur: Tanja Skaalum gull, Turið S. Christiansen silvur
100 bringa gentur: Turið S. Christiansen gull, Tanja Skaalum silvur
200 bringa gentur: Turið S. Christiansen gull, Tanja Skaalum silvur
200 firvald gentur: Óluva Jacobsen bronsa
400 blandað gentur: Turið S. Christiansen silvur
50 frí dreingir: Eyðbjørn Joensen silvur
100 frí dreingir: Eyðbjørn Joensen gull, Óli Mortensen bronsa
200 frí dreingir: Eyðbjørn Joensen gull, Alvi Hjelm silvur
400 frí dreingir: Eyðbjørn Joensen gull, Alvi Hjelm silvur, Óli Mortensen bronsa
1500 frí dreingir: Óli Mortensen gull, Eyðbjørn Joensen silvur
50 rygg dreingir: Eyðbjørn Joensen silvur, Alvi Hjelm bronsa
50 bringa dreingir: Óli Mortensen gull, Eyðbjørn Joensen silvur, Markus Joensen bronsa
100 bringa dreingir: Markus Joensen bronsa
50 firvald dreingir: Eyðbjørn Joensen silvur
100 firvald dreingir: Markus Joensen bronsa
200 blandað dreingir: Eyðbjørn Joensen gull, Óli Mortensen bronsa
400 blandað dreingir: Eyðbjørn Joensen silvur
Met
Føroysk met
200 bringa kvinnur: Turið S. Christiansen fyrst 2:47.76 í innleiðandi, síðani 2:44.81 í finaluni
– Malan V. Bærendsen átti metið á 2:50.31 frá Reykjavík International í 2008
200 firvald kvinnur: Monika Biskopstø 2:43.19
– Ann Mari Midjord átti metið á 2:54.89 frá Reykjavík International í 2009
400 blandað menn: Magnus Jákupsson 5:02.44
– Andrass Thomsen átti metið á 5:03.82 frá Reykjavík International í 2005
Føroysk juniormet
200 frí gentur: Monika Biskopstø fyrst 2:17.53 í innleiðandi, síðani 2:15.56 í finaluni
– Eingin átti metið, men SSF hevði ásett kravtíð 2:18.14 til at kunna seta juniormet
400 frí gentur: Monika Biskopstø 4:41.81
– Eingin átti metið, men SSF hevði ásett kravtíð 4:50.43 til at kunna seta juniormet
50 rygg gentur: Birita Debes fyrst 31.69 í innleiðandi, síðani 31.18 í finaluni
– Birita átti sjálv juniormetið á 32.27, frá HM í Rom í fjør summar
100 rygg gentur: Birita Debes fyrst 1:09.38 í innleiðandi, síðani 1:19.03 í finaluni
– Birita átti sjálv juniormetið á 1:10.30 frá HM í Rom í fjør summar
100 bringa gentur: Turið S. Christiansen fyrst 1:19.20 í innleiðandi, síðani 1:19.03 í finaluni
– Eingin átti metið, men SSF hevði ásett kravtíð 1:19.99 til at kunna seta juniormet
200 bringa gentur: Turið S. Christiansen fyrst 2:47.76 í innleiðandi, síðani 2:44.81 í finaluni
– Eingin átti metið, men føroyskt met sjálvsagt eisini juniormet, um svimjarin hevur aldur til juniormet
200 firvald kvinnur: Monika Biskopstø 2:43.19
– Eingin átti metið, men føroyskt met sjálvsagt eisini juniormet, um svimjarin hevur aldur til juniormet
400 blandað menn: Magnus Jákupsson 5.02.44
– Eingin átti metið, men føroyskt met sjálvsagt eisini juniormet, um svimjarin hevur aldur til juniormet
Ein fullfíggjaður listi yvir føroysku luttøkuna kann síggjast her:
https://spreadsheets.google.com/ccc?key=0AokY2dEDfECkdG5NZjltTHNaZVRfTTVUbkZ5cGRrX3c&hl=en
Næsta avbjóðing hjá føroyska svimjisambandinum verður, at 16 av okkara bestu svimjarum skulu testast, nú leygardagin tann 23. januar, av estiska professaranum Rein Haljand.
Vegna Svimjisamband Føroya
Rókur í Jákupsstovu


text:
Dublin Legends beinleiðis í morgunsendingini
19-05-2017
Í kvøld, fríggjakvøldið, spæla Dublin Legends á Bátastevnuni í Vestmanna
Írski bólkurin The Dubliners var settur á stovn í 1962 og virkaði í meira enn hálva øld.
Tá upprunalimurin Banjo Barney McKenna brádliga doyði, gjørdu limirnir av, at gamli bólkurin fór í søguna.
Men tað var um somu tíð byrjanin til Dublin Legends.
Sean Cannon, Eamonn Campbell, Gerry O'Connor og Paul Watchorn eru allir legendir á írska fólkatónleikarapallinum, og teir eru framvegis nógv umbidnir.


text:
28. februar 2018Nr. 16
Kunngerð um broyting í kunngerð um at skipa fiskiskapin eftir svartkjafti við fiskiførum undir føroyskum flaggi í 2018
(Flyta keypta kvotu í 2017 til 2018 og atgongd til íslendskan sjógv)
§ 1
Í kunngerð nr. 194 frá 29. desember 2017 um at skipa fiskiskapin eftir svartkjafti við fiskiførum undir føroyskum flaggi í 2018 verða gjørdar hesar broytingar:
1. Í § 4, stk. 4 verður 1. pkt. orðað soleiðis:
“Tey 262.500 tonsini, sambært stk. 1, kunnu fiskast í føroyskum sjógvi, íslendskum sjógvi, ES sjógvi og í NEAFC skipanarøkinum.”
2. Í § 5, stk. 1 verður 2. pkt. orðað soleiðis:
“Fiskiskapur eftir hesi kvotu kann fara fram í føroyskum sjógvi, íslendskum sjógvi, ES sjógvi og í NEAFC skipanarøkinum.”
3. Í § 7 verður “at flyta upp til 10% av hesi kvotu fram til 2018” broytt til: “at flyta tað, ið er eftir av hesi kvotu í 2017, fram til 2018”.
4. § 8, stk. 3 verður orðað soleiðis:
“Stk. 3. Fiskifør undir føroyskum flaggi kunnu bert byrja fiskiskap í íslendskum sjógvi, ES sjógvi ella í NEAFC skipanarøkinum, um Vørn hevur váttað, at tey eru á lista yvir fiskifør, sum Ísland ella ES hava givið loyvi at fiska í teirra sjóøki, ella eru fráboðað NEAFC at fiska í NEAFC skipanarøkinum.”
5. Í § 10 verður sum stk. 2 sett:
“Stk. 2. Tá fiskað verður í íslendskum sjógvi, skal skiparin, sambært § 34, stk. 3 í løgtingslógini, halda seg til tær reglur, sum galda fyri fiskiskap eftir svartkjafti fyri skip undir føroyskum flaggi í íslendskum sjógvi.”
6. § 25 verður orðað soleiðis:
“§ 25. Fiskifør, sum fiska sambært hesi kunngerð, skulu senda hesar fráboðanir til Vørn samsvarandi skjali 2:
1) Fráboðan um, at fiskiskapur byrjar. Tá farið verður í íslendskan sjógv, ES sjógv ella NEAFC skipanarøkið, skal fráboðanin sendast, í fyrsta lagi 6 tímar og í seinasta lagi 2 tímar, áðrenn skipið kemur inn í íslendskan sjógv, ES sjógv ella NEAFC skipanarøkið.
2) Veiðifráboðan hvønn dag. Skipið skal, hvønn fyrrapart áðrenn kl. 12 UTC, boða frá veiðu fyri undanfarna samdøgur. Fráboðanin skal sendast, sjálvt um eingin veiða er fingin.
3) Fráboðan um, at fiskiskapur endar. Tá farið verður úr íslendskum sjógvi, ES sjógvi ella NEAFC skipanarøkinum, skal fráboðanin sendast, í fyrsta lagi 6 tímar og í seinasta lagi 2 tímar, áðrenn skipið fer úr íslendskum sjógvi, ES sjógvi ella NEAFC skipanarøkinum.”
7. Skjal 2 til kunngerð nr. 194 frá 29. desember 2017 um at skipa fiskiskapin eftir svartkjafti við fiskiførum undir føroyskum flaggi í 2018 verður orðað sum ásett í skjali 1.
§ 2
Henda kunngerð kemur í gildi dagin eftir, at hon er kunngjørd.
Fiskimálaráðið, 28. februar 2018
Aksel V. Johannesen (sign.)
løgmaður
/ Rógvi Reinert (sign.)
Skjal 1
“Skjal 2
Fráboðanir til Vørn
Niðanfyri standandi fráboðanir skulu sendast Vørn í XML sniði umvegis heimasíðuna, www.vorn.fo, undir “talgild móttøka”. Fráboðanir kunnu eisini sendast umvegis heimasíðuna, www.vorn.fo, undir “fráboðanir”.
1) COE - Fráboðan um, at fiskiskapur byrjar. Skal sendast, í fyrsta lagi 6 tímar og í seinasta lagi 2 tímar, áðrenn skipið kemur inn í íslendskan sjógv, ES sjógv ella í NEAFC skipanarøkið.
Fráboðanin skal hava fylgjandi tekst:
2) CAT - Veiðifráboðan hvønn dag. Fráboðanin skal sendast, sjálvt um eingin veiða er fingin. Skal sendast dagliga fyrrapartin áðrenn kl. 12 UTC.
Fráboðanin skal hava fylgjandi tekst:
3) COX – Fráboðan um, at fiskiskapur endar. Skal sendast, í fyrsta lagi 6 tímar og í seinasta lagi 2 tímar, áðrenn skipið fer úr íslendskum sjógvi ES sjógvi ella úr NEAFC skipanarøkinum.
Fráboðanin skal hava fylgjandi tekst:
“


text:
Orð: Hans Michael Jacobsen
Lag: Jeg vil sjunge om en helt
Viðmerking: Yrktur til 50 ára minnisrit Klaksvíkar Ítróttarfelags.
1. Ítróttin so íðkast skal,
at vit limir venja væl,
so vit fótafim og lætt
ganga bæði bratt og slætt.
2. Ítrótt er tí bert ei spæl,
kroppin skal hon venja væl,
so hann sterkur vera má,
vakur til at líta á.
3. Gaman tykir okkum tað,
tá vit fró og hjartaglað
ganga kunnu reystliga,
leika kunnu treystliga.
4. Vit tí fús og hugagóð
vilja bæði glað og fró
kroppin okkum venja her,
tað okkum gagnligt er.


text:
Minst 2000 fólk á Vísindavøkuni 2013
Ársins Vísindavøka eydnaðist enn betur, enn vit høvdu torað at droymt um. Talið av vitjandi setti enn eina ferð met, og afturmeldingarnar frá vitjandi og luttakarum siga, at børn og vaksin hugnaðu sær og fingu nógv við heim at hugsa um.
Vísindavøkan var fríggjadagin 27. september frá kl. 8 og út móti midnátt. Fyrstu gestirnir stóðu klárir uttanfyri Østrøm, tá dyrnar lótu upp kl. 8 fríggjamorgunin. Omanfyri 850 fólkaskúla- og miðnámsnæmingar høvdu frammanundan boðað frá, at tey komu á Vísindavøku. Tað var tó skjótt greitt, at talið av vitjandi var mangt slíkt. Mitt fyrrapartin tusti inn við barnagarðsbørnum og fólkaskúlaflokkum, so tey sum stóðu á básunum og fyri tiltøkum høvdu úr at gera at svara spurningum og vísa fram.
Í fyrilestarhølinum vóru níggju framløgur, serliga ætlaðar miðnámsnæmingum. Magni Mohr legði út kl. 9. So nógv ynsktu at hoyra hansara framløgu, at hann noyddist at halda hana tvær ferðir á rað fyri fullsettum sali. Eisini til nógvar av hinum framløgunum var fullsett. PowerPoint frá framløgunum kunnu síggjast her.
Í stóru høllini høvdu granskingarstovnarnir allir básar við ymsum tiltøkum. Møguleiki var at royna at smakka og lukta ymiskt, at fáa mátað blóðsukur og feittprosent, at síggja, hvussu royndir av laksi og øðrum fiski verða tiknar, at síggja, hvussu lundaholur verða filmaðar og at síggja ymiskt undir sjóneyku, t.d. livandi tarvasáð.
Í miðrúminum, sum varð nýtt til tiltøk á fyrsta sinni, stóðu lærarar og næmingar frá Studentaskúlanum í Hoydølum fyri einum tiltaki, sum hevði serliga stóran áhuga millum børnini. Her vóru royndir av nógvum ymsum slagi, millum annað við at lita sodavatn pink og blátt, við maizenablanding, sum bæði kundi verða føst ella flótandi, alt eftir trýsti. Eisini var eitt borð við uppgávum og øðrum til smærri børn.
Ein leyslig uppteljing av teimum, sum høvdu fráboðað luttøku og teimum flokkum og bólkum, sum til bar at seta tal á vísti at umleið 1500 fólk høvdu vitjað umleið kl. 12.30.
Vísindavøkan er partur av tiltakinum European Researchers’ Night, sum er eitt tiltak seinnapart og út á náttina fríggjadag. Sí varð Vísindavøkan formliga sett seinnapartin. Tað var Bjørn Kalsø landsstýrismaður í granskingarmálum, sum setti tiltakið. Røðan kann lesast her.
Aftaná vóru vinnararnir í teknikappingini avdúkaðir og virðislønir handaðar. Sí tekningar og grundgevingar her.
Hendan dagin var høvi at vitja nýggja granskarasetrð iNOVA. Tvær rundvísingar vóru og fleiri enn 100 fólk nýttu høvið at hoyra nýggja stjóran Janus Vang og Svein-Ole Mikalsen professara greiða frá arbeiðinum og møguleikum í húsinum. Eisini vóru Leif Sørensen og aðrir kokkar frá KOKS í nýggja køkinum og greiddu frá og bjóðaðu smakkroyndir.
Um kvøldið var høvuðstiltakið fyrilestur undir heitinum “Plantur til matna: Hvat ber til í Føroyum” og matsmakking. Tað vóru Sigga Rasmussen og Gutti Winther, sum leiddu gestirnar gjøgnum kvøldið við áhugaverdum hugleiðingum, frálíkum myndum og smakki. Afturvið fingu gestirnir høvi at royna nýggju ølina frá Føroya Bjór, sum varð bryggjað til oktoberfest tiltak.
Kvøldið endaði við, at ársins miðlaheiðursløn fyri framúr miðling av almennari gransking varð latin Pál Weihe. Les grundgevingarnar her.
Við eini varligari meting av, hvussu nógv fólk vóru seinnapartin og um kvøldið og við tí í huga, at fleiri eisini vóru fyrrapartin, verður hildið fyri vist at samlaða talið av gestum liggur omanfyri 2000 fólk. Í 2012 vóru umleið 1500 fólk.
Myndir frá Vísindavøkuni verða lagdar á Facebook síðuna hjá Granskingarráðnum í næstum.
Eftirmeting
Ætlanin er at skipað fyri Vísindavøku aftur komandi ár. Hon verður fríggjadagin 26. september 2014. Júst hvar og hvussu tiltakið verður skipað er ikki greitt enn.
Felagið Lóðir ger í løtuni eina frágreiðing fyri Granskingarráðið útfrá teimum spurnarkanningum, sum vóru gjørdar undan, á og aftaná Vísindavøkuna. Hetta tilfarið saman við beinleiðis afturmeldingum frá fyriskiparum og luttakarum verður síðani brúkt til at gera av, hvussu vit skipa tiltakið komandi ár.
Vit vilja fegin frætta frá skúlum, frítíðarskúlum og barnagørðum, sum vitjaðu, bæði at siga okkum hvaðani tey komu, hvussu nógv tey vóru og ikki minst, hvat tey halda um tiltakið og um tey hava hug at koma aftur komandi ár. Vit frætta sjálvsagt eisini gjarna frá øðrum gestum, sum hava hug síga sína hugsan um tiltakið. Boð kunnu sendast á gransking@gransking.fo ella við at ringja á 567800.


text:
Blákollan 10 ár
Hósdagin varð skipað fyri hugnaløtu í dagtilhaldinum Blákolluni á Oyri, í sambandi við, at 10 ár eru liðin síðani dagtilhaldið lat upp.
Nógv fólk høvdu leitað sær út á Hornaveg til hugnaligt prát og at lurta eftir frásøgum um hvussu arbeiðið byrjaði. Vøkur kaka varð keypt til dagin og eisini vóru sangir sungnir.
Dagtilhaldið Blákollan heldur til á Oyri og hevur opið týsdagar og hósdagar millum klokkan 14.00 og 18.00. Blákollan er fyri borgarar úr allari kommununi og hevur støðugt vaksandi undirtøku. Leiðari fyri Blákolluni er Winnie Hansen.
Skipað verður javnan fyri tiltøkum av ymsum slagi. Annars fáast fólk við ymiskt ítriv, kortspæl og læra seg at brúka teldu. Eisini eru rógvimaskinur og renniband til taks.
Myndir frá hátíðarhaldinum síggjast her:
http://sunda.fo/borgarin/tidindi/index.php/1304-blakollan-10-ar#sigProId0cdc3d7d7e


text:
Føroyar er víðari
ítróttur11-06-2017 - 18:42 - Jóanis Albert Nielsen
Tær hava gjørt tað aftur!
Føroyar vunnu á Finnlandi og hava har við spælt seg víðari til endaligu EM-undankappingina fyri fyrstu ferð nakrantíð.
Tað gekk striltið hjá Føroyum at koma í gongd. Finnland legði seg á odda beinavegin við trimum málum, men so raknaðu okkara kvinnur við og vístu, hvat var betra liðið. Føroyar løgdu seg á odda miðskeiðis í fyrra hálvleiki og hildu leiðsluna til síðsta bríksl. Hálvleiksstøðan var 8-5 til Føroyar.
Í seinna hálvleiki kom meira ferð á málskjótingina á báðum síðum, tó við Føroyum omaná. Finnland hálaði seg tvær ferðir upp á ein eittmálsmun, men føroysku kvinnurnar stríddust væl og svaraðu hvørja ferð aftur. Dysturin endaði 20-17.
Eitt flott avrik av okkara hondbóltskvinnum!
Málskjúttar:
Anna Brimnes 6
Marjun F. Danberg 4
Kristianna H. Joensen 3
Siw Matras Larsen 2
Daniella Joensen 1
Bára K. Hansen 1
Turid Arge 1
Nina Johansen 1
Tóra Eliasen 1


text:
Orð og lag: Steintór Rasmussen
Íslendsk týðing
1. Bilurin hjá okkum var í bløðunum í gjár
19.000 krónur hann er 23 ár
Spildurnýggjar viskarar og tvey reservahjul
Bilurin er reyður tann eina hurðin gul
2. Bilurin hjá okkum var ofta fyrr til sýn
Politistarnir í býnum kenna allir pápa mín
So snakka teir um útstøtið, um ljós og róðurslør
Eg haldi ikki pápi kann vera ein og hvør
3. Bilurin hjá okkum steðgar upp viðhvørt
Pápi hevur sjálvur nýggjar nummarplátur gjørt
Lummalyktir framman og aftan endurskin
Ein dunk vit hava standandi mangla vit bensin
4. Frá bilinum hjá okkum kemur gangur og nógv os
Og mamma mín hon sigur hann er blivin fólkatos
Og børnini í býnum hava mangan bilin elt
Eg vóni ikki at pápi okkar fína bil fær selt


text:
Týtt: Jákup Olsen
1. Kom til krossin, har er hvíld at finna
fyri hvørt eitt troytt og byrðað sinn!
Har, bert har tú syndina kanst vinna,
har, bert har kann fáast friðurin;
lat bert um teg ýla stormin villa!
Tað er lívd við krossins fót hjá tær;
lat bert syndabylgjur bróta illa!
Frið í blóðinum tín sál tó fær.
2. Tveimum harrum kanst tú ikki tæna,
eingin gyltur miðalvegur er;
verðin vil tín hjartafrið bert ræna,
Jesus eina til tín frelsu ber.
Legg teg í hans favn, so skalt tú kenna
trygd og hvíld og ró – halleluja!
Skunda tær tó til hans kross at renna –
himmalleiðin ber um Golgata!
3. Aldri heimsins toka teg skal villa,
altíð kanst tú stýra beina kós,
sjálvt á nátt tær ei skal gangast illa,
Harrin sjálvur vera skal títt ljós.
Lat á Klettin nú títt akker falla!
Streymurin ei tekur skip títt tá;
upp til Jesu bróst tú kanst tær halla,
liggja har hans eyma hjarta hjá.


text:
Per Klarup og Christoffur Gert Nielsen skulu standa á odda fyri U20-landsliðnum hjá kvinnum. U20 er fyri leikarar føddir í 1998 og seinni.
Tíðindi
Vórðu revsaðar fyri hvørt mistak
Føroyar tapti tepurt fyri Póllandi b í dag. Úrslitið var 24-23, eftir 12-10 í hálvleikinum.
Niklas við í Champions League dysti
Málverjin, Niklas Simonsen, var við í hópinum hjá besta liðnum hjá Skjern, tá teir í dag spældu Champions League dyst móti Dinamo Bukarest úr Rumenia.
U17-kvinnur: Tryggur sigur á Kosovo
Føroyska U17-kvinnulandsliðið endaði sum nr. 7 í hondbólti til Women’s 17 EHF Championship í Skopje í Makedonia.


text:
Býráðsfundur 31. mars 2011
Býráðslimir:
Magnus Rasmussen, formaður
Sæunn Ó. Hansen, næstformaður
Beinta Olsen
Klæmint Østerø
Bjarni Kjeld
Arnfinn Langgaard
Karl Rasmussen
Kristian Gaardbo
Fríðbjørg Weihe
Hans Jákup Johannesen
Kári E. Jacobsen
Ikki møtt :
Kristian Gaardbo kom kl. 17.45 aftaná, at málini 2-7 vóru viðgjørd.
1.
J. nr. 11/00100
2.
J. nr. 520 - 11/00186
Ársroknskapruin hjá Kongshavnar havnastýri fyri 2010.
-Vinnu- og havnarnevndin hevur á fundi 21/03 2011 mælt til góðkenna roknskapin.
-Býráðið hevur á fundi 31/03-2011 einmælt samtykt at taka undir við Vinnu- og havnarnevndini.
3.
J. nr. 022 – 09/00267
Karl Rasmussen biður í skrivi df. 14/03-2011 um at verða loystur frá nevndarsessinum í ferðslunevndini.
-Tekniska nevnd hevur á fundi 23/3-11 tikið áheitanina til eftirtektar, og mælt til at Beinta Olsen tekur sæti í nevndini.
-Býráðið hevur á fundi 31/03-2011 einmælt samtykt at taka undir við Teknisku nevnd.
4.
J. nr. 510 – 11/00200
Avgreiðslu av byggi- og útgravingarloyvum - krøv og treytir til byggiloyvi.
Ummæli frá Teknisku deild:
Mannagongdin við byggimálsviðgerð eigur at verða endurskoða og mælir Tekn. deild til:
at útgravingarloyvi ikki verða játtað, men bert byggiloyvi
at tilsøgn um keyp av grundstykkjum verða herd, í øðrum lagi ikki givin.
at tilsøgn um byggiloyvi verða herd munandi.
at byggiloyvi verða givin við 1 ára tíðarfreist.
-Byggi- og býarskipanarnevndin hevur á fundi 23/3-2011 mælt til at taka undir við tilráðingini frá Tekn. deild, og arbeiða víðari við málinum.
-Býráðið hevur á fundi 31/03-2011 einmælt samtykt broytingaruppskot frá Arnfinn Langgaard um at endurskoða reglurnar fyri byggimálsviðgerð.
5.
J. nr. 733 – 11/00167
Flyting av parabolskipan í Runavík
Ummæli frá Teknisku deild:
TD mælir til at játta OPUS loyvi at seta skúrin og parabolirnar upp á matr. nr. 276c. Eisini mælir TD til at gera leigusáttmála við ávísum treytum:
tíðaravmarkaðan til 5 ár
at parabolirnar verða settar upp á leigaða stykkinum áðrenn 2 mánaðir
-Byggi- og býarskipanarnevndin hevur á fundi 23/3-2011 mælt til at taka undir við tilráðingini frá Tekn. Deild.
-Býráðið hevur á fundi 31/03-2011 einmælt samtykt at taka undir við Byggi- og býarskipanar-nevndini.
6.
J. nr. 111 – 11/00165
Taks biður um álit til umsókn frá Mentanarhúsfelagnum, sum søkir um skattafrælsi.
-Fíggjarnevndin hevur á fundi 24.03.2011 viðmælt at veita skattafrælsi sambært umsóknina.
-Býráðið hevur á fundi 31/03-2011 einmælt samtykt at taka undir við Fíggjarnevndini.
7.
J. nr. 111 – 11/00164
Taks biður um álit til umsókn frá Grunninum “Okkara bindibók”, sum søkir um skattafrælsi.
-Fíggjarnevndin hevur á fundi 24.03.2011 viðmælt at veita skattafrælsi sambært umsóknina.
-Býráðið hevur á fundi 31/03-2011 einmælt samtykt at taka undir við Fíggjarnevndini.
8.
J. nr. 121 – 11/00208 (10/00038)
9.
J. nr. 046 – 11/00115
Setan av mentanarleiðara til Runavíkar kommunu.
-Býráðið hevur á fundi 31/03-2011 einmælt samtykt at seta Sølva R. Hansen sum mentanarleiðara.


text:
Einaferð vóru tey løgnu tíðindini at lesa í onkrum blað, at "Eftir at hava sovið rúsin út fylgdi løgreglan monnunum av stað."
Tað mundi ikki vera hetta, ið meint varð, at løgreglan mátti sova rúsin út. Men í hasum setninginum er tað grundliðurin, ið fremur gerðina, og har var bara ein grundliður, "løgreglan".
Ein lítil grundliður afturat, fornavnið 'teir', kundi givið orðingini ta ætlaðu meiningina: "Eftir at teir høvdu sovið rúsin út, fygdi løgreglan monnunum av stað." - Ella greiðari: "Eftir at menninir høvdu sovið, fylgdi løgreglamteimum."
Eisini kann bera til við tolsøgn: "Eftir at hava sovið rúsin út vórðu menninir fylgdir av stað."
Dømi um tílíkt vantandi samsvar tróta ikki - sum eisini hetta í frásøgn frá eini dansiferð: "Eftir at hava dansað og rindað møðina fóru - tankarnir at flúgva."


text:
Nakað innan fyri Strendur er ein kelda, sum kallað verður: Tann eingilska keldan. Hon hevur sera gott og kalt vatn; hon skal ikki vera stórt størri í regnveðri enn í turki.
Á hvørjum hásumri eru tað minst tveir mánaðir, ið hon ikki rennur. Tað eru menn, sum halda, at ta tíð, hon er burtur (henda tíð skal fyrr hava verið meira reglulig enn nú), skal hon renna í Onglandi.
Søgnin sigur, at meðan eitt eingilskt fiskiskip einaferð lá inni á Kongshavn, vóru skips-menninir í landi at fáa sær vatn úr hesi keldu. Tá ið skiparin hevði drukkið av vatninum, helt hann fyri: “Hetta vatn er ov gott at renna her - hereftir skal tað vera tveir teir heitastu mánaðirnar á hvørjum ári í Onglandi.”
So skuldi verða. Hesa tíð skuldi keldan síðani á hvørjum sumri hvørva.
Andreas Weihe: “Tjóðminni”, 1938


text:
Stuðulsforeldur til Senegal
ABC barnahjálp í Føroyum hevur avgjørt at fara undir at stuðla børnum í Senegal. Stuðulin fer til skúlagongd, læknahjálp og dagligar máltíðir.
Børnini eru knýtt at verkætlan í Dakar í Senegal, undir leiðslu av Jose og Marli da Silva. Hesi eri farin undir skipaða skúlagongd í leigaðum hølum fyri børnum, sum ongan møguleika hava fyri at sleppa í skúla. Í løtuni fevnir arbeiðið um:
- umleið 50 børn í forskúla
- meira enn 20 eldri børn, sum fáa goldið skúlagjald
- meira enn 30 børn, sum koma til ítróttartiltøk
Øll børnini fáa morgunmat og eina høvuðsmáltíð um dagin.
Arbeiðið verður í dag lutvíst stuðlað av ABC barnahjálp í Íslandi. Men orsakað av fíggjarkreppuni í Íslandi er trupult hjá teimum at skaffa stuðulsforeldur til øll børnini. ABC Barnahjálp í Føroyum hevur tí sett sær fyri, í fyrstu syftu, at stuðla arbeiðinum í Senegal við at finna stuðulsforeldur til børnini, sum ganga í forskúla.
Frammanundan stuðla føroysk stuðulsforeldur 48 børnum í Liberia gjøgnum ABC barnahjálp í Føroyum.
Les um hvussu tú kanst stuðla undir “Stuðla barni í Senegal”.


text:
Felags marknaðarføring av føroysku maritimu vinnuni
Faroe Islands Maritime Services er heitið á einum átaki sum hevur til endamáls at marknaðarføra og promovera føroysku sjóvinnuna úti í heimi.
Upprunaliga stigið til átakið tók Sjúrður Skaale, fólkatingslimur, ið sá tørvin á at gera Føroyar og føroysku sjóvinnuna meiri sjónliga úti í heimi. Saman við Oljuvinnufelagnum er átakið farið í gongd og hevur verið brúkt alment á Oljuvinnumessuni í Aberdeen og á Arctic Circle í Reykjavík, har løgmaður og Sjúrður Skaale hildu framløgu.
SAVNA hevur staðið fyri ráðgeving, sniðgeving og framleiðslu í sambandi við átakið, sum higartil fevnir um
- Grafiskur samleiki
- Felags heimasíða www.maritime-services.com
- Básur á Offshore Europe 2015 í Aberdeen
- Prentlutir við mappu og visittkortum
- Prezi framløga til Arctic Circle 2015 í Reykjavík.
Viðkomandi
Í sambandi við felags marknaðarføring av føroysku maritimu vinnuni, hevur SAVNA staðið fyri menning av nýggjum felags samleika.
Vinnuháskulín hevur í døgunum 5. og 6. november tikið lut á maritimari ráðstevnu í Porto í Portugál. Ráðstevnan var hildin í sambandi við FING Offshore, ið er samstarv millum maritimar lærustovnar í Føroyum, Íslandi, Noregi og Grønlandi. Ráðstevnan varð hildin á Faculty of Engineering of the University of Porto.
Fleiri føroyskar fyritøkur luttóku á stóru oljuvinnumessuni Offshore Europe í Aberdeen í september 2015 og marknaðarførdu seg undir nýggja felags brandinum Faroe Islands Maritime Services.
Heimasíða fyri felags marknaðarføringina hjá føroysku maritimu vinnuni. Ein síða sum savnar og sýnir fram maritimar førleikar og tænastuveitingar.
Í sambandi ið Arctic Circle ráðstevnuna í Reykjavík gjørdi SAVNA eina Prezi-framløgu til stóra Plenary Session tiltakið.


text:
Dagsins útvalda innihald
Hin 20. mai: tjóðardagur Kuba, tjóðardagur Eysturtimor, altjóða veðurfrøðidagur
Frá nýggjastu ella nýliga víðkaðu greinunum á Wikipedia…
- ...at Suni úr Hørg úr Sumba yvirlivdi arbeiðsvanlukku, har hann datt 9,70 metrar niður á betong, og nú arbeiðir sum timburmaður, hóast hann er umleið 95% blindur?
- ...at Hargabrøðurnir úr Sumba róku írskar sjórænarar til rýmingar úr Hvalba og fingu í 1612 boðið Stóru Dímun afturfyri avriksverk teirra, og at teir søgdu nei takk?
- ...at elsti føroyingurin nakrantíð, Theodor Thomassen úr Sørvági (1908-2016), át nógva grind, ið granskarar annars siga vera so dálkaða, at hon er heilsuskaðilig?
- ...at føroyski tónleikarin Ragnar Finsson (myndin) í 2008 gjørdist nummar trý til kappingina hjá DR, ið nevndist Talent?
- ...at føroyski tónasmiðurin Óli Jógvansson vann "The UK Songwriting Contest 2015" í intrumentala bólkinum fyri lagið Forever Gone?
- ...at føroyski trúboðarin Daniel Jacob Danielsen var við til at støðga ræðuleikum, ið vórðu framdar av belgiarum í Fólkaræðiliga Lýðveldinum Kongo fyrst í 20. øld?
- ...at gongustjørnan Merkur er poknut um alla skorpuna av stórum kraterum? Tað størsta, Caloris-bassengið, røkkur 1.300 km í tvørmát.
- ...at danski rithøvundurin Klaus Rifbjerg saman við øðrum læt upp matstovuna Kong Hans Kælder í 1976, og at henda matstovan var tann fyrsta í Danmark, ið fekk eina Michelinstjørnu?
- ...at mannakroppurin er samansettur av uml. 60 billiónum (60.000 milliardum) kyknum?
- 14. mars - Stephen Hawking, amerikanskur vísindamaður (myndin) (f. 1942)
- 13. februar - Heindrikkur prinsur av Danmørk (f. 1934).
- 2. februar - Ole Thestrup, danskur sjónleikari (f. 1948).


text:
Eingin sleppur at seta spurningar á ráðstevnu um kynsligan ágang
Dan Klein --- 23.09.2012 - 09:31
Felagsskapurin Verjið børnini, hevur ein Facebook bólk ið eitur Steðgað Peofili við næstan 4.000 limum, men fá teirra er aktiv. Bert 5% eru aktivir kjakara í bólkinum.
Teir seinastu daganar hevur bólkurin læst rútin, so onnur ikki sleppa inn at seta evni, stilla spurningar til ymiskt og harvið fáa konstruktivt kjak i gongd. Bert Mimmy Vágsheyg (stigtakari), Rói Nordoy og Joan Baldvinson, kunna leggja evnir á veggin og so kunna vit onnur gera viðmerkingar.
Mimmi blokeraði
Men ikki allar viðmerkingar eru kærkomnar, tað fekk eg at merkja, tá Mimmy blokeraði meg sum kjakara. Eg stilladi spurning til Mimmy Vágheyg, sum eisini er stigtakari til felagsskapin ”Verji børnini”.
Mimmy gjørdist ørg, blokeraði fyri, at eg kundi við merkja ella koma vid konstruktivum kritikki. Meðan rest av hópinum undir tráðnum hjá Mimmy spilti mín persón út og hildu meg verða sera sera freka. Tað legði eg nú ikki so nógv í, tí hetta segði meir um tey enn um meg. Segði meir um, at eg hevði nortið ein ella fleiri eymar spurningar, sum ikki toldu dagsins ljós.
Mimmy hevur eisini tikið stig til Rádstevnu, ið verður í Norðurlandahúsinum 27. septembur 2012. Ætlanin vid Ráðstevnuni er, at lýsa støðuna hjá teimum, ið eru ella verða misbrúkt av pedofilum.
Mimmy toldi ikki at verða konfronterað við hesar spurningar:
HVÍ loyva tit ikki fólki at seta spurningar til ákæruvaldið, um allar tær sakirnar, sum lógreglan hevur noktað at eftirkanna ?
HVÍ verða tey ikki boðin við á Ráðstevnuna, sum høvdu ætlanir um at konfronera Kris, og ákæruvald, sum nokta at eftirkann fleiri álvarsmál ?
ER ikki pláss fyri slíkum vidkomandi spurningum á slíkari rádstevnu, og hvat skal rádstevnan so nýtast til?
Ákæri vil ikki svara spurningum
Linde Margrethe Hasselberg, ákæri verður á ráðstevnuni í Norðurlandahúsinum, og fer hon at hava upplegg um hvussu lógreglan tekur ímóti slikum meldi. Tískil vildi fleir úr bólkinum "Saman bróta vit tøgnina" koma við frágreiðingum frá egnum royndum, hvussu tey hava verið avvíst ella ignorerað av lógregluni. Ikki løgið, man fær ringan smakk í munnin, tá ákærin, Linde Hasselberg, ikki vil verða konfronterað við spurningar, sum kunna prógva og vísa á, at øll meld verða ikki tikin í álvara. Vit mangla ikki vitan, vit mangla mótspæl. Men mótspæl verður helst ikki tolt frá fakpersónum, sum halda seg vita.
Nú verður nógv reypa sær av, at tøgnin er brotin, og skal ongantið nakað verða tagt burtur, og alt hereftir skal takast í fullum álvara, tá onkur verður fyri kynsliga misnýtslu. Men hvør hevur broti tøgnina, er tað kanska Mimmy, Rói og Joan ? Er tað tey, ið hava verið fyri kynsligum ágangi ? Ikki mær vitandi. Rói er samkomuleiðari , og hevur hann sjálvur sagt, at hann eisini vil verða leiðari at steðga pedofili innan samkomur. Samkomur eru jú leikvøllur hjá pedofilum. Er hetta ikki, sum at seta Rev at passa gæs ? Mimmy og Joan, havi eg frætt eru innan somu samkomu, sum Rói. Skilji ikki hví tey ikki heldur fara at leita innan egnu samkomuveggir og byrja har, og onga aðra staðir. Gamalt er, at man skal feja fyri egnu dyr, áðrenn man fer at feja hjá grannanum.
Hjálpir ikki beinleiðis kynsligum misnýttum
Hví seta seg sum oddafólk bæði fyri einum øðrum, steðga pedofili, verji børnini og ráðstevnur ? Mimmy hevur til dømis alt ov nógvar bóltar í luftini, stigtakari bæði fyri einum og øðrum, og hon klárar als ikki at lofta øllum bóltum, sum sveima rundanum hana. Hon dettur niður sum ein flákridukka, sum onga meining hevur, torir ella vil ikki svara viðkomandi og týdningarmiklum spurningum. Hon vil fegin hava rós og taka sær æruna av, at tøgnin er brotin. Skammligt, at taka æruna av tí sum kynsliga misbrúkt eiga alla æru av. Púrt ongin meining at halda Ráðstevnu undir heitinum "Tøgnin er brotin", tá man ikki ynskir at loyva sjónarmiðum frá júst teimum, sum er orsøkin til at tøgnin er brotin.
Rúna Sivertsen er eisini eitt slag av oddafólki, sum fyrireika uppundir Ráðstevnuna. Kanska hon eisini er limur í gamla Getsemana, og skuldi farið at ruddað upp innan egnu veggir, so pedofilar ikki hava sín leikvøll har. Men eitt skal Rúna hava rós fyri, hon segði í hesum sama tráði við Dan Klein, at felagið "Verjið børnini", sum hevur leiklut á Ráðstevnuni ikki beinleiðis hjálpir kynsligum misnýttum.
Vinarliga
Anna Solveig Grástein


text:
7/10/15
Tankar afturvið Cobain: Montage of Heck
Góðu biofólk!
Herfyri varð eg spurdur um at introdusera filmin, ið vit skulu hyggja eftir í kvøld: Cobain: Montage of Heck. Nú eri eg ikki heilt óvanur við at siga eitthvørt um tónleik í ymsum høpi, men tað var okkurt við júst hesum fyrispurningi, ið fekk meg at steðga á. Hví? Jú, tí fátt lá tannáringahjartanum nær, sum nettupp sangarin, gittarleikarin og sangskrivarin Kurt Cobain og tónleikabólkurin Nirvana, ið hann stóð á odda fyri.
Hetta at skula tosa alment um okkurt, ið hevur ligið einum nær, krevur sjálvsagt eitt sindur av umhugsunartíð. Gekk mær ein túr við svanasonginum hjá Nirvana, MTV Unplugged in New York, í oyrabúffunum, og skjótt leitaðu tankarnir sær aftur í tíðina. Aftur til fyrstu árini í síðsta ártíggi av farnu øld. Aftur til 90’ini.
“Smells Like Teen Spirit”
Tað fyrsta eg minnist um Nirvana, var at videolagið til “Smells Like Teen Spirit” var tráspælt á MTV (Music Television). MTV var ein rættilig institutión í populertónleikinum tá í tíðini. Tað var nakað vit hugdu eftir við ovurhuga. Áðrenn internet, streaming og snildfonir, var MTV einasta støðuga kelda til nýggjan tónleik uttan úr heimi, har sent var alt samdøgrið.
“Smells Like Teen Spirit”. Hann ljóðaði og sá øðrvísi út, enn alt annað, ið vit høvdu hoyrt tá. Eg var gamaní bert 11 ár, tá videolagið kom í rotatión, so sammetingargrundarlagið var rættiliga avmarkað, men fyri tað ljóðaði hetta av onkrum heilt nýggjum. Tað kundi fyri tað ljómað úr rúmdini, hóast tað sum kunnugt ljómaði úr Seattle í útnyrðings USA.
Tað gekk rættiliga rúm tíð, áðrenn eg persónliga fall fyri Nirvana, men tá tað endiliga hendi, so fall eg eisini so dyggiliga, at tað sang eftir í. Nirvana gjørdust tað fyrsta samtíðarliga tónleikanavnið, ið eg ordiliga rádyrkaði. Onnur nøvn sluppu eisini framat tannáringaaltarinum, men tey vóru nógv eldri. Jimi Hendrix, The Doors og The Beatles. Sýrurokkur úr 60’unum. Nirvana. Tað var her og nú.
Í 1993 fluttu eg og systir mín og mamma okkara til Århus í Danmark. Vit búðu miðskeiðis í býnum, og fleiri av mínum flokksfeløgum og vinfólkum vóru børn hjá blomsturbørnum. Avkom hjá hippie ættarliðnum. Hetta gav tónleikaliga útsýninum ein sýrugrønan dám, men onkursvegna brutu ráu grunge klangirnir hjá Nirvana í gjøgnum, og stjólu okkara hjørtu.
Hugbindingin
Tá eg royni at avspæla gongdina fyri innara eyganum - frá fyrstu ferð eg hoyrdi “Smells like teen spirit” til eg gjørdist stórfjeppari - er tað sum um eg vil, at so nógv sum gjørligt hendi áðrenn Kurt Cobain tók seg av døgum. Helst er sannleikin tann, at okkara hugbinding av hesum manni bara vaks aftaná lagnudagin 8. Apríl 1994. Tá tíðindini bórust um allan heim, at Kurt Cobain, ið bert fá ár frammanundan hevði kollvelt tónlistarliga landslagið, var deyður fyri egnari hond.
Tað er eitt løgið ting, hetta at vera fjúrtan ár og tín størsta samtíðarliga tónleikahetja hevur júst tikið seg av døgum. Eg minnist, at ein genta í flokkinum hevði tikið innslagið um deyða Kurts uppá band. VHS band. Innslagið var frá MTV News, og onkur onnur sending um tað sama var eisini komin við á bandið. Hon hevði tað við í skúla, og onkur lærari var somikið at sær komin, at hann sá, at hetta hevði týdning fyri flokkin av frísutum og fjøtraðum ungfólki. Viðkomandi játtaði at lata bandið avspæla í tímanum.
Ein álvari var yvir tí heila. Vit lósu tekstirnar og lurtaðu eftir fløgunum og royndu at skilja, men har var ikki so nógv at skilja. Uttan tónleikurin. Hann var góður. Betri enn nakrantíð. Øll pínan, øðin, vakurleikin og sjálvmótsøgnin; alt tað sum ikki passaði inn nakrastaðni, var til staðar í teirri bløðandi røddini og tí rívandi gittarljóðinum. Tað var aggressivt og inniligt og skitið og vakurt, alt um somu tíð. Nirvana gjørdust eitt soundtrack til tey eymu og ørkymlaðu tannárini.
“The 27 club”
Kurt Cobain var 27 ár tá hann doyði, og skrivaði seg sostatt inn í mýtufevnda klubban tey rópa “The 27 club”. Liðið av rockstjørnum, ið øll doyðu 27 ára gomul: Brian Jones úr Rolling Stones, Jimi Hendrix, Janis Joplin og Jim Morrison úr The Doors. Í 2011 legðist songkvinnan Amy Winehouse afturat. Tað hoyrir somuleiðis við til søguna, at ein hin størsta sagnarveran í amerikanskum tónleiki í 20. øld, blús legendan Robert Johnson, eisini andaðist sum 27 ára gamal.
Eg veit tó ikki reiðiliga, hvat vit skulu brúka hugtakið “The 27 club” til. Tað luktar av fiksari idé, ið onkur rokkskribentur hevur bryggjað í eini handavending til tess at selja fleiri bløð. Tónlistafólk eru fyrst og fremst áhugaverd í tann mun tey gera áhugaverdan tónleik. At doyggja sum 27 ára gamal er ikki nøkur kvalifikatión í sær sjálvum.
Hóast vit sjálvsagt hava lyndið til at síggja tragediuna í tí, so má tað onkursvegna eisini vera ein lætti í hesum, at skriva seg sjálvan úr søguni. Tá tú ikki ert til longur, sleppur tú eisini undan at skula eldast og vera í vanda fyri at gerast moðin. Tá tú ert farin úr tíðini, ert tú tíðarleysur og stendur sum ein standmynd, høgd í stein. Treyðugt so, hesi fólkini munnu eisini hava hýst eini destruktivari megi, ið so ella so er sloppin upp til yvirflatuna.
Cobain og Cohen
Fyri at venda aftur til miðhálvfemsini, so bleiv tað eitt skifti somikið intenst hjá undirritaða, at kamarið var avtaglað við Nirvana plakatum. Eitt avrit av sjálvmorðsbrævinum hjá Kurt Cobain hekk enntá uppi. Eg kann heilsa og siga, at mamma okkara, sála, helt lítið um hetta, og hevði hug at seta spurning við mína hugbinding. Tað tóktist helst dekan ov ósunt, og tað var ikki alt, ið vit samdust um. Tvørturímóti.
Ein dagin tagnaði ósemjan. Eg hevði verið inni í stovuni og hugt gjøgnum hennara fløgur, harav ein kom við inn á kamarið. Tað var The Best of Leonard Cohen frá 1975. Brádliga vóru sangirnir hjá Cohen tráspældir inni á mínum kamari, og vit bæði, mamma og eg, samdust um at hetta var gott. Lítið grunaðu vit tá, at áðurnevndi Kurt Cobain sipar til Leonard Cohen í “Pennyroyal Tea”, har hann m.a. syngur: “...give me a Leonard Cohen afterworld, so I can sigh eternally”. Eg vóni at Kurt fekk hetta ynskið uppfylt. Í øllum førum trúgvi eg, at hann eigur innivist á eini virðiligari hædd í “Tower of Song”, ið Leonard syngur um.
Tá Kurt doyði, segði Leonard Cohen, at hann var keddur av at hann ikki fekk høvi at tosa við henda unga mannin. Hann hevði sjálvur sæð nógv fólk í buddistiska Zen sentrinum, har hann helt til um tað mundið, og hesi fólkini vóru farin gjøgnum rúsevni og høvdu funni ein útveg, ið ikki bert var sunnudagsskúli. (Cohen’sa orð). At tað finnast altíð alternativ, og at hann hevði møguliga kunna veitt Cobain eitthvørt.
Tað er eitt paradoks í einum og hvørjum sjálvmorði (míni orð). Meira havi eg ikki at siga um tað, tí eg liggi ikki inni við nøkrum lættkeyptum sannleika. Annað enn hetta við paradoksinum. Vit kunnu síggja so nógvar filmar og lesa so nógvar bøkur sum vit vilja, men tað fer altíð at hvíla ein ávísur loynidómur yvir søguni um ein persón sum Kurt Cobain. Friður verið við tí.
Sannleiki og konstruktión
Dokumentarfilmar látast at siga sannleikan, men eru mangan, um ikki altíð, líka nógv konstruktión sum alt annað. Tað serliga við hesum filminum er, at tey, ið standa aftanfyri, hava fingið atgongd til eina goymslu við lummabókum, tekningum, filmum, ljóðupptøkum og øðrum, ið Kurt Cobain legði eftir seg. Hetta tilfarið er síðan sett saman í eina frásøgn. Vit koma sostatt tætt uppá, og tað er ofta intimt.
Ummælini hava sum heild verið framúr góð, men onkur letur illa at. Buzz Osborne úr The Melvins, ið var góður vinur við Kurt, sigur at hesin filmurin er 90% bullshit. Nirvana trummuleikarin Dave Grohl er ikki við í núverandi útgávuni av filminum, hóast ein samrøða var gjørd við hann stutt áðrenn frumframsýningina á Sundance Film Festival í januar. Spurdur um hann hevði sæð filmin, svaraði Grohl at hann kláraði bert at síggja 10 minuttir. Tað var ov svárt. Bassleikarin Krist Novoselic er við, og kona Kurt, Courtney Love, er somuleiðis við. Eitt sum er serstakt við filminum, er at dóttirin hjá Kurt og Courtney, Frances Bean Cobain, hevur givið verkætlanini sítt vælsignilsi, og leikstjórin Brett Morgen og filmstoymið hava sostatt havt fríar teymar at gera filmin.
Hóast deyðin hevur fylt nógv í søguni um Kurt, so snýr filmurin seg fyrst og fremst um lívið hjá honum. Tað sum kanska stendur sterkast, er at Kurt Cobain var ein dedikeraður listamaður. Tað verið seg ljódliga, visuelt ella skrivliga. Hann hevði eitt einfalt ynski um at gera betri sangir og list, og helt seg til hetta so leingi sum hann orkaði. Alt tað og nógv meir snýr filmurin seg um.
Eg fari at takka fyri at tit lurtaðu, og ynskja tykkum eina góða filmuppliving. Eisini skal tað sigast hart, at vit helst eru mong, ið eru takksom fyri, at Kurt Cobain var tann sum hann var, meðan hann var.
Takk fyri.
Eftir sýningina beyð Finnur Koba mær í morgunsendingina "Summarmorgun" í ÚF at tosa um filmin.
7/7/15
Say It Loud Röddin Mixtape
In April I did a guest mix for the Faroese website Röddin.fo. The mix is called ”Say It Loud Röddin Mixtape” and here's a bit of backstory I wrote for the mix (tracklist below):
Tracklist:
0. Street FX
1. James Brown: ‘Say It Loud, I’m Black And I’m Proud’
2. Sly and the Family Stone: ‘Just Like A Baby’
3. The O’Jays: ‘For The Love of Money’
4. Bobby Womack: ‘Across 110th Street’
5. Stevie Wonder: ‘Living For The City’
6. Parliament: ‘Mothership Connection (Star Child)’
7. Ann Peebles: ‘I’m Gonna Tear Your Playhouse Down’
8. Public Enemy: ‘Fight The Power’
9. Bootsy Collins: ‘Bootzilla’
10. Kendrick Lamar: ‘King Kunta’
11. Curtis Mayfield: ‘SuperFly’
12. D’Angelo and The Vanguard: ‘Sugar Daddy’
13. Marvin Gaye: ‘What’s Going On’
14. The Meters: ‘Ease Back’
15. Prince & the Revolution: ‘Sometimes It Snows in April’
Lately we've seen the release of two albums that are embedded in a socially critical black American music tradition: "Black Messiah" by D’Angelo and The Vanguard and "To Pimp A Butterfly" by Kendrick Lamar.
Both albums are brimming over with musical energy and can be heard as the sound of the street: musical statements of how it feels to be black in today’s America. This is a recurring theme in black American music since the civil rights movement in the 60's.
I am both musically and historically interested in these circumstances and therefore I put together this guest mix of relevant music from said time period with D’Angelo and Lamar as starting points.While we're at it, this is an interesting and highly relevant article.
(Thanks to Erik Steinskog, associate professor of musicology, for inspiration).
Tracklist:
0. Street FX
1. James Brown: ‘Say It Loud, I’m Black And I’m Proud’
2. Sly and the Family Stone: ‘Just Like A Baby’
3. The O’Jays: ‘For The Love of Money’
4. Bobby Womack: ‘Across 110th Street’
5. Stevie Wonder: ‘Living For The City’
6. Parliament: ‘Mothership Connection (Star Child)’
7. Ann Peebles: ‘I’m Gonna Tear Your Playhouse Down’
8. Public Enemy: ‘Fight The Power’
9. Bootsy Collins: ‘Bootzilla’
10. Kendrick Lamar: ‘King Kunta’
11. Curtis Mayfield: ‘SuperFly’
12. D’Angelo and The Vanguard: ‘Sugar Daddy’
13. Marvin Gaye: ‘What’s Going On’
14. The Meters: ‘Ease Back’
15. Prince & the Revolution: ‘Sometimes It Snows in April’
Posted by Knút at 5:00 PM No comments:
Labels: Bobby Womack, Curtis Mayfield, D'Angelo, DJ Mix, Funk, Hip hop, Prince, Rap, Soul, Soundtrack
Subscribe to: Posts (Atom)


text:
Kommunustýrisskipan
Kommunustýrisskipan fyri Klaksvíkar kommunu
seinast broytt á býráðsfundum 3. og 26. okt. 2017.
Evnisyvirlit
Val av nevndum og vanligar reglur fyri virki teirra o.a.
§ 24 Trivnaðarnevndin børn og ung (B&U)
§ 25 Trivnaðarnevndin eldri og bústaðir (E&B)
§ 27 Umhvørvis- og býarskipanarnevndin (UBN)
§ 29 Havna- og Vinnunevndin (HaVN)
Broytingar í stýrisskipanini o.a.
1. partur
Býráðið
§ 1
Býráðið hevur 11 limir, ið verða valdir eftir teim til eina og hvørja tíð galdandi reglunum í kommunalu vallógini.
§ 2
1. petti. Samsvarandi reglunum í kommunustýrislógini velur býráðið við meirilutavali ein borgarstjóra fyri alt valskeið býráðsins. Borgarstjórastarvið er fulltíðarstarv. Eisini velur býráðið við lutfalsvali ein 1. og ein 2. varaborgarstjóra.
2. petti. Um borgarstjórin av eini ella aðrari orsøk hevur forfall, røkja 1. og 2. varaborgarstjórin í hesi raðfylgju borgarstjórastarvið. Varir fráveran meira enn 2 mánaðir, skal býráðið velja fyribils borgarstjóra ella varaborgarstjóra í teirra stað við gildi, til fráveran heldur uppat.
§ 3
Býráðið samtykkir eina fundarskipan, ið m.a. ásetir nærri reglur um fyrireiking, fundarboð, hvussu fundir skulu haldast og málsmannagongd o.a.
§ 4
1. petti. Býráðið tekur avgerð um, nær og hvar vanligir býráðsfundir skulu vera. Við byrjanini av hvørjum álmanakkaári verður hetta kunngjørt á tann hátt, ið vanliga verður nýttur í kommununi. Býráðið hevur almennan fund vanliga eina ferð um mánaðin.
2. petti. Eykafundir verða hildnir, tá ið borgarstjórin heldur tað vera neyðugt, ella um 1/3 av limunum krevur tað. Borgarstjórin ger av, nær og hvar eykafundirnir skulu vera, og um høvi er til tess, verða hesir almannakunngjørdir.
3. petti. Limur, ið hevur tørv at fáa upplýsingar og tekniskan stuðul frá kommunalu fyrisitingini í sambandi við málsviðgerðina, fær hesa við at venda sær til kommunustjóran ella borgarstjóran.
2. partur
Borgarstjórin
§ 5
1. petti. Nærri reglur um virksemi borgarstjórans verða ásettar í kommunustýrisskipanini, sambært § 22 í kommunustýrislógini.
§ 6
1. petti. Borgarstjórin hevur dagligu leiðsluna av kommunalu fyrisitingini. Hetta er lýst í kapittul 4 í kommunustýrislógini, og eru uppgávur hansara m.a. hesar:
1. hevur dagliga leiðslu av kommunalu fyrisitingini,
2. býtir málini út til tær ymisku nevndirnar,
3. tekur sær av málum, sum ikki fara í nakra nevnd,
4. gevur fundarboð,
5. fyrireikar býráðsfundir,
6. kunnar býráðslimir um, hvørji mál koma fyri á fundum,
7. leggur mál og málsupplýsingar fram við einum hóskandi tíðarskeiði, so at býráðslimir kunnu gera sær sína egnu meting um málið,
8. boðar frá, hvørji mál eru beind í nevnd síðani síðsta fund,
9. ansar eftir, at mál, ið krevja býráðsviðgerð, fáa tílíka viðgerð, og at neyðug ummæli verða fingin,
10. sær til, at málini verða avgreidd og um neyðugt gera fyriskipan um hetta,
11. tekur avgerðir í málum, ið ikki tola at bíða, ella har eingin orsøk er til iva,
12. ansar eftir, at farið verður fram eftir samtyktum býráðsins,
13. ansar eftir, at allar útreiðslur og inntøkur hava neyðuga játtan og
14. saman við einum persóni, sum býráðið hevur heimilað til tess, undirskrivar skjøl, ið binda kommununa.
2. petti. Borgarstjórin hevur eftirlit við, at mál, ið krevur býráðsins avgerð og hoyrir undir fyrisitingarøki hjá nevnd, verður lagt fyri býráðið saman við neyðugum nevndarummæli, áðrenn býráðið tekur avgerð.
3. petti. Borgarstjórin hevur eyguni eftir, at einki mál liggur á láni. Nevndirnar hava skyldu til at greiða honum frá teimum málum, tær hava við at gera, og hvussu tað liggur fyri við at avgreiða tey. Um tað er neyðugt, ger hann fyriskipan fyri, hvussu málini skulu verða avgreidd.
§ 7
1. petti. Borgarstjórin ansar eftir, at hvør peningaupphædd - tað verði seg inntøka ella útreiðsla við kommunukassan - er bókað í kommunuroknskapinum, og at upphæddin hevur heimild í ársfíggjarætlanini ella eykajáttan. Er talan um eina peningaupphædd, ið heimild ikki er fyri, leggur hann málið fyri býráðið.
3. partur
Val av nevndum og vanligar reglur fyri virki teirra o.a.
§ 8
1. petti. Til at taka sær av teirri beinleiðis fyrisitingini av viðurskiftum kommununnar verða skipaðar ein fíggjarnevnd og ein ella fleiri aðrar fastar nevndir.
2. petti. Býráðið velur limir í tær nevndir, stjórnir og tílíkt, har býráðið ella kommunan sambært øðrum fyriskipanum skal verða umboðað.
3. petti. Val av limum og tiltakslimum í fastar nevndir o.a. fer fram á fyrsta býráðsfundi og beint aftan á valið av borgarstjóra og 1. og 2. varaborgarstjóra. Valið fer fram eftir lutfalsvalháttinum sbrt. § 3. Verður avgjørt at velja av nýggjum, stendur øll nevndin fyri vali.
§ 9
1. petti. Býráðið kann seta serstakar ráðgevandi nevndir og staðbundnar nevndir, ið skulu taka sær av ávísum málum ella gera fyrireikandi ella ráðgevandi arbeiði fyri býráðið, fíggjarnevndina ella hinar føstu nevndirnar, sí § 30-39.
§ 10
1. petti. Hvør nevnd hevur sína gerðabók, har allar samtyktir nevndarinnar verða førdar. Við fundarlok verður gerðabókin lisin upp og undirskrivað av øllum teimum luttakandi nevndarlimunum.
2. petti. Hevur nevndarlimur serstøðu, kann hann krevja, at serstøða hansara í stuttum verður viðmerkt í gerðabókini. Tá mál, har nevndarlimur hevur serstøðu sambært gerðabókini, verða send øðrum myndugleikum, kann nevndarlimur krevja, at myndugleikin verður kunnaður um tað, ið stendur í gerðabókini. Nevndarlimurin kann viðleggja málinum grundgeving fyri serstøðu síni.
§ 11
1. petti. Hendir tað, at ein nevnd hugsar um at fremja ætlanir, ið nerta við arbeiðsøkið hjá aðrari nevnd, verða samráðingar at fara fram við hesa ella ummæli fingið frá hesi nevnd, áðrenn ætlanirnar verða settar í verk. Um neyðugt luttaka fíggjarnevndin og borgarstjórin í samráðingunum.
2. petti. Hvør nevnd sendir, um umhvørvis- og býarskipanarnevndina og fíggjarnevndina, tilráðing til býráðið viðvíkjandi íleggingararbeiði, ið hoyrir undir hennara fyrisitingarøki.
§ 12
Nevndirnar ansa eftir, at ikki verður brúktur meira peningur, enn avsettur er sambært teim einstøku upphæddunum á ársfíggjarætlanini ella er játtaður við eykajáttan. Um tað er hildið ynskjandi ella neyðugt at játta meira pening, senda nevndirnar - um fíggjarnevndina - býráðnum tilráðing hesum viðvíkjandi.
§ 13
Nærri reglur um nevndararbeiði kunnu verða ásettar í fundarskipan, sum býráðið góðtekur.
4. partur
Fíggjarnevndin
§ 14
1. petti. Í fíggjarnevndini situr borgarstjórin, ið er nevndarformaður, og 4 aðrir býráðslimir.
Fíggjarnevndin fyrisitur tey málsøki, ið løgd eru til hana sambært kapittul 8 í kommunustýrislógini.
2. petti. Fíggjarnevndin fyrisitur mál viðvíkjandi kassa- og roknskaparverkinum, lønar- og starvsfólkaviðurskiftum, allari umsiting kommununnar og – um ikki annað er ásett í hesi stýrisskipan – burturleigu av ognum í minni enn fimm ár.
3. petti. Fíggjarnevndin sendir býráðnum tilráðing um keyp ella sølu av føstum ognum, veðseting og um burturleigu í meira enn fimm ár av ognum kommununnar.
4. petti. Øll mál, ið snúgva seg um fígging, skulu – áðrenn tey verða løgd fyri býráðið til samtyktar – hava verið til ummælis hjá fíggjarnevndini.
§ 15
1. petti. Fíggjarnevndin ansar eftir, at peningaognir kommununnar - íroknaður tann peningur, ið ikki er neyðugur til gjaldingar av dagligu útreiðslunum - verða goymdar á tryggan hátt og eisini soleiðis, at tær geva sum mest av sær.
2. petti. Tær peningaognir, ið ikki eru neyðugar at hava til taks í reiðum peningi fyri at greiða dagligu útreiðslurnar, skulu verða settar inn í peningastovn, á postgirokonto ella settar í slík lánsbrøv, sum verða nýtt, tá ið tað snýr seg um ognir hjá ómyndingum.
3. petti. Virðisbrøv kommununnar skulu - um tey ikki verða tryggjað á annan fullgóðan hátt - fáa átekning um, at tey eru ogn kommununnar, og at eingin hevur ræði á nøkrum virðisbrævi uttan við samtykki býráðsins. Um tað er møguligt, skal átekningin verða skrivað í bók hjá avvarðandi stovni.
4. petti. Somu skyldur, sum frammanfyri eru tilskilaðar, hevur fíggjarnevndin viðvíkjandi øðrum peningaognum, sum kommunan hevur um hendur.
§ 16
1. petti. Fyri 1. oktober sendir fíggjarnevndin býráðnum uppskot til ársfíggjarætlan fyri komandi fíggjarár.
2. petti. Uppskot til ársfíggjarætlan skal viðgerast tvær ferðir í býráðnum við í minsta lagi 14 daga millumbili. Ársfíggjarætlanin skal vera endaliga samtykt í seinasta lagi 1. desember og latin landsstýrismanninum innan 3 gerandisdagar aftaná.
3. petti. Við hvørjari upphædd á uppskotinum skal verða viðmerkt:
1) tann upphædd, ið verður skotin upp fyri komandi ár.
2) tann upphædd, ið er avsett fyri verandi roknskaparár, og
3) tann upphædd, ið er inngoldin ella brúkt í undanfarna roknskaparári.
Um roknskapurin fyri undanfarna ár ikki er lagdur fram, kunnu fyribils tøl úr honum verða nýtt.
4. petti. Tær íleggingar- og fíggjarætlanir, ið nevndin hevur gjørt, verða lagdar fram saman við uppskotinum til ársfíggjarætlanina. Við uppskotinum skulu eisini fylgja upplýsingar um tær fíggjarligu broytingar, sum kunnu væntast í komandi roknskaparári.
§ 17
Fíggjarnevndin hevur ábyrgdina av
1. at gjørd verður ein bókhaldsførsluskipan, ið gjølla sýnir, hvussu kommunuognin verður umsitin,
2. at liðugur roknskapur við møguligum viðmerkingum verður grannskoðaður,
3. at viðgera og taka støðu til viðmerkingar frá grannskoðanini,
4. at leggja grannskoðaðan roknskap fyri býráðið til góðkenningar og undirskrivingar, og
5. at leggja grannskoðanarfrágreiðing fyri býráðið til viðgerðar.
§ 18
Fíggjarnevndin ansar eftir, at ikki verður farið upp um tær á fíggjarætlanini viðtiknu peningaupphæddir ella samtyktu eykajáttanir, hvørki tilsamans ella tá talan er um einstakar upphæddir, og at ikki verður farið undir eitt arbeiði, fyrr enn neyðug játtan er tøk sbrt. § 19, 2. petti.
§ 19
1. petti. Fíggjarnevndin hevur eftirlit við fyrisitingini av peningi og bókhaldi kommununnar. Hon ansar eftir, at inntøkurnar hjá kommununi koma inn rættstundis, og at møgulig útistandandi skuld verður innkravd. Eisini ansar nevndin eftir, at eftirstøðulistar verða gjørdir og kannar hesar við hóskandi millumbili.
2. petti. Fíggjarnevndin ásetir tær reglur, sum kommunala umsitingin hevur at ganga eftir, tá ið tað snýr seg um at siga nevndini frá, um tað í nøkrum føri er farið - ella kann væntast at verða farið - upp um tær einstøku peningaupphæddir á ársfíggjarætlanini ella tær upphæddir, ið játtaðar eru sambært eykajáttan.
3. petti. Fíggjarnevndin ansar eftir, at øll onnur skjøl verða goymd á tryggan hátt.
5. partur
Hinar føstu nevndirnar
§ 20
1. petti. Hesar føstu nevndir skulu verða valdar:
1. trivnaðarnevndin børn og ung (B&U)
2. trivnaðarnevndin eldri og bústaðir (E&B)
3. tekniska nevndin (TN)
4. umhvørvis- og býarskipanarnevndin (UBN)
5. mentanarnevndin (MeN)
6. havna- og vinnunevndin (HaVN)
2. petti. Limirnir í teim í 1. petti umrøddu nevndum verða valdir millum býráðslimirnar.
§ 21
Eftir áheitan frá fíggjarnevndini og innan eina tíðarfreist, sum henda nevnd setir, skulu nevndirnar koma við teirra parti av uppskotinum til ársfíggjarætlanina og til gerð av íleggingar- og fíggjarætlanum.
§ 22
Hvør nevnd gevur tilmæli til býráðið í málum innan hennara fyrisitingarøki, har tað sambært lóg áliggur býráðnum at geva tilmæli ella taka støðu.
§ 23
Hvør nevnd ansar eftir, at ikki verður farið upp um tær á fíggjarætlanini viðtiknu peningaupphæddir og eykajáttanir, hvørki tilsamans ella tá talan er um einstakar upphæddir, og at ikki verður farið undir eitt arbeiði, fyrr enn neyðug játtan er tøk sbrt. § 19, 2. petti.
§ 24 Trivnaðarnevndin børn og ung (B&U)
1. petti. Trivnaðarnevndin børn og ung hevur 5 limir.
2. petti. Nevndin fyrisitur rakstur og íløgur innan ávís málsøkir innan almanna- og heilsumál, og annars rakstur og íløgur innan málsøkini børn og ung, og útbúgving og gransking sambært skjalinum Yvirlit yvir nevndir og rakstrarstøð 19. januar 2017.
3. petti. Til at viðgera tey ymsu sløgini av málum kann nevndin velja eykanevndir við minst 3 limum - valdum eftir lutfalli. Formaðurin í trivnaðarnevndini børn og ung skal helst vera formaður ella limur í slíkum eykanevndum.
4. petti. Nevndin tekur avgerðir í málum, ið sambært lóggávuni hoyra undir trivnaðarnevndina børn og ung. Í tann mun fyriskipaninar í lóggávuni ikki eru til hindurs, hevur nevndin eisini tær heimildir, sum sambært sosialu lóggávuni eru lagdar til býráðið.
§ 25 Trivnaðarnevndin eldri og bústaðir (E&B)
1. petti. Trivnaðarnevndin eldri og bústaðir hevur 5 limir.
2. petti. Nevndin fyrisitur rakstur og íløgur innan ávís málsøkir innan almanna- og heilsumál sambært skjalinum Yvirlit yvir nevndir og rakstrarstøð 19. januar 2017.
3. petti. Til at viðgera tey ymsu sløgini av málum kann nevndin velja eykanevndir við minst 3 limum - valdum eftir lutfalli. Formaðurin í trivnaðarnevndini eldri og bústaðir skal helst vera formaður ella limur í slíkum eykanevndum.
4. petti. Nevndin tekur avgerðir í málum, ið sambært lóggávuni hoyra undir trivnaðarnevndina eldri og bústaðir. Í tann mun fyriskipaninar í lóggávuni ikki eru til hindurs, hevur nevndin eisini tær heimildir, sum sambært sosialu lóggávuni eru lagdar til býráðið.
§ 26 Tekniska nevndin (TN)
1. petti. Tekniska nevndin hevur 5 limir.
2. petti. Nevndin fyrisitur rakstur og íløgur innan ávís málsøkir innan Teknisk mál og Kommunalt virki sambært skjalinum Yvirlit yvir nevndir og rakstrarstøð 19. januar 2017.
Nevndin fyrisitur m.a. teknisku málsøkini, sum t.d. verkstaðin, vatnverkini, vegirnar, ferðslureguleringar, parkeringsskipanina, gøtuljósini, renovasjón, sløkkiliðið, bussleið og onnur teknisk viðurskifti, ið ikki hoyra undir aðra nevnd, og skipar fyri teimum arbeiðum, sum skulu verða gjørd í hesum sambandi.
Nevndin ansar eftir, at tær viðtøkur og reglugerðir, sum galda fyri nevndu málsøki, verða fylgdar.
3. petti. Nevndin hevur tekniskt eftirlit við almennum plássum, vegum og almennum nátthúsum o.ø.
4. petti. Tá gøtu-, veg- og onnur íleggingararbeiði skulu verða sett í verk, sendir nevndin tilmæli til býráðið hesum viðvíkjandi, jfr. § 11, 2. petti, og skipar fyri, at arbeiðini verða framd samsvarandi teirri av býráðnum samtyktu arbeiðsætlan.
Nevndin fyriskipar uppsetan av navnaskeltum á gøtum, vegum, torgum, støðum o.ø. og hevur í øllum førum eftirlit við, at fyriskipanirnar í vegareglugerðini um gerð og yvirtøkur av gøtum og vegum verða hildnar.
5. petti. Skylda kommununnar til at reinsa gøtur, vegir og pláss (torg) er løgd til nevndina, og leiðir og útinnir hon hesi arbeiði – eisini tá talan er um kavagrevstur og at beina fyri burturkastinum frá øllum hesum arbeiðum.
§ 27 Umhvørvis- og býarskipanarnevndin (UBN)
1. petti. Umhvørvis- og býarskipanarnevndin hevur 5 limir.
2. petti. Nevndin fyrisitur rakstur og íløgur innan ávís málsøkir innan Kommunala fyrisiting og Teknisk mál sambært skjalinum Yvirlit yvir nevndir og rakstrarstøð 19. januar 2017.
3. petti. Nevndin fyrisitur øll mál, ið sambært byggilóggávu og lóg um býarskipanir og byggisamtyktir eru løgd undir býráðið.
4. petti. Nevndin fyrisitur kommunalu teknisku málsøkini, sum t.d. fastognir (fríðkan og viðlíkahald av øllum bygningum), býarfríðkan (viðarlundir og gøtur v. m.), umhvørvistiltøk og kloakkir.
5. petti. Nevndin fyrisitur mál, ið sambært lóggávuni, kunngerðum, reglum um umhvørvisvernd og fyriskipanum, eru løgd undir kommununa og ansar eftir, at tær viðtøkur og reglugerðir, sum galda fyri nevndu málsøki, verða fylgdar.
6. petti. Nevndin fyrisitur allar umsóknir um bygging og sundurluting og viðger hesar sambært galdandi lógum, reglugerðum og fyriskipanum og ansar eftir, at øll bygging er í samsvari við hesar.
7. petti. Nevndin sendir fíggjarnevndini tilráðing um keyp ella sølu av føstum ognum og um burturleigu í meira enn fimm ár.
8. petti. Nevndin hevur eftirlit við, at gingið verður eftir teimum servituttum og deklaratiónum, sum álagdar eru til frama fyri kommununa.
§ 28 Mentanarnevndin (MeN)
1. petti. Mentanarnevndin hevur 5 limir.
2. petti. Nevndin fyrisitur rakstur og íløgur innan ávís málsøkir innan Mentan og frítíð sambært skjalinum Yvirlit yvir nevndir og rakstrarstøð 19. januar 2017.
3. petti. Nevndin umsitur útvegan av innbúgvi, amboðum og tílíkum til økið. Nevndin fyrisitur, í samráð við umhvørvis- og býarskipanarnevndina, viðlíkahaldið av sparkivallum og spæliplássum o.ø.
4. petti. Eisini fyrisitur nevndin kvikmynda- og bókasavnsviðurskifti kommununnar, svimjihøll, handarbeiðsskúla, tónlistaskúla, stadionøki, søvn og onnur mál av mentanarligum týdningi í kommununi.
5. petti. Nevndin gevur viðmæli til býráðið í málum viðvíkjandi nøvnum á nýggjum gøtum, vegum o.ø. sambært tilmæli frá serstakari nevnd, bólki e.ø.
6. petti. Nevndin fyrisitur mál, ið snúgva seg um útlán og burturleigu av kommunalum ognum og hølum í hesum, ið ætlað eru til mentanarendamál o.a., til nýstlu hjá feløgum o.ø.
7. petti. Eftir gjøllari reglum frá býráðnum umsitur nevndin studningsjáttanir til feløg innan mentanarøkið, herundir eisini fyri stovnandi tiltøkum til frama fyri slík, o.tl.
§ 29 Havna- og Vinnunevndin (HaVN)
1. petti. Havna- og vinnunevndin hevur 5 limir.
2. petti. Nevndin fyrisitur rakstur og íløgur innan ávís økir innan Kommunal fyrisiting, Útbúgving og gransking, Teknisk mál og Kommunalt virki sambært skjalinum Yvirlit yvir nevndir og rakstrarstøð 19. januar 2017.
3. petti. Nevndin fyrisitur m.a. havnirnar, Íverksetarahúsið, Grótbrotið, vinnumenning við meira og skipar fyri teimum arbeiðum, sum skulu verða gjørd í hesum sambandi. Sama er galdandi fyri kommunalar bygningar og annan útbúnað og ognir, ið hoyra havnunum til.
4. petti. Nevndin fyrisitur vinnuøki, sum liggja upp at havnaøki og hava tilknýti til bryggju.
6. partur
Aðrar nevndir
§ 30 Árnafjarðarnevndin
1. petti. At taka sær av áhugamálum í Árnafirði verður vald ein nevnd við 5 limum.
Tríggir valdir av og millum borgararnar í Árnafirði eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Árnafjørð, verða send nevndini til ummælis, sum innan ein mánað vegleiðir, umrøður og ger tilmæli.
§ 31 Mikladalsnevndin
1. petti. At taka sær av áhugamálum í Mikladali verður vald ein nevnd við 5 limum.
Tríggir valdir av og millum borgararnar í Mikladali eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Mikladal, verða send nevndini til ummælis, sum innan ein mánað vegleiðir, umrøður og ger tilmæli.
§ 32 Trøllanesnevndin
1. petti. At taka sær av áhugamálum á Trøllanesi verður vald ein nevnd við 5 limum.
Tríggir valdir av og millum borgararnar á Trøllanesi eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Trøllanes, verða send nevndini til ummælis, sum innan ein mánað vegleiðir, umrøður og ger tilmæli.
§ 33 Svínoyarnevndin
1. petti. At taka sær av áhugamálum í Svínoy verður vald ein nevnd við 5 limum.
Tríggir valdir av og millum borgararnar í Svínoy eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Svínoy, verða send nevndini til ummælis, sum innan ein mánað vegleiðir, umrøður og ger tilmæli.
§ 34 Norðoyrarnevndin
1. petti. At taka sær av áhugamálum á Norðoyri verður vald ein nevnd við 5 limum.
Tríggir valdir av og millum borgararnar á Norðoyri eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Norðoyri, verða send nevndini til ummælis, sum innan ein mánað vegleiðir, umrøður og ger tilmæli.
§ 35 Húsanevndin
1. petti. At taka sær av áhugamálum á Húsum verður vald ein nevnd við 5 limum.
Tríggir valdir av og millum borgararnar á Húsum eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Húsar, verða send nevndini til ummælis, sum innan ein mánað vegleiðir, umrøður og ger tilmæli.
§ 36 Syðradalsnevndin
1. petti. At taka sær av áhugamálum á Syðradali verður vald ein nevnd við 5 limum.
Tríggir valdir av og millum borgararnar á Syðradali eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Syðradal, verða send nevndini til ummælis, sum innan ein mánað vegleiðir, umrøður og ger tilmæli.
§ 37 Ánanevndin
1. petti. At taka sær av áhugamálum í Ánunum verður vald ein nevnd við 5 limum.
Tríggir valdir av og millum borgararnar í Ánunum eftir reglunum í kommunalu vallógini. Valbæri og valrætt hava tey, sum eru búsitandi í staðbundna økinum og hava valrætt og eru valbær til býráðið.
Ein valdur av býráðnum millum limir tess. Fimti limurin, ið er borgarstjórin, er føddur formaður.
2. petti. Mál, sum býráðið metir at hava serligan áhuga fyri Ánirnar, verða send nevndini til ummælis, sum innan ein mánað vegleiðir, umrøður og ger tilmæli.
§ 38 Skattakærunevndin
1. petti. Skattakærunevndin hevur 4 limir og 4 tiltakslimir úr Klaksvíkar kommunu, sbrt. kunngerð nr. 8 frá 5. februar 2009 um val av limum í kommunalu skattakærunevndirnar.
2. petti. Nevndin fyrisitur mál, ið sambært lóggávuni, kunngerðum, reglum um skattakærur og fyriskipanum, eru løgd undir hana, og skipar fyri teimum arbeiðum, sum skulu verða gjørd í hesum sambandi.
§ 39 Barnaverndarnevndin
1. petti. Barnaverndarnevndin hevur 5 limir og 5 varalimir, sbrt. løgtingslóg nr. 18 frá 8. mars 2005, sum seinast broytt við løgtingslóg nr. 139 frá 18. des. 2013.
2. petti. Nevndin fyrisitur mál, ið sambært lóggávuni, kunngerðum, reglum um barnavernd og fyriskipanum, eru løgd undir kommununa, og skipar fyri teimum arbeiðum, sum skulu verða gjørd í hesum sambandi.
§ 40 Tilbúgvingarnevndin
1. petti. Tilbúgvingarnevndin hevur 7 limir. Í Tilbúgvingarnevndini sita borgarstjórin í Klaksvíkar kommunu, sum er formaður, borgarstjórin í Hvannasunds kommunu, borgarstjórin í Viðareiðis kommunu, borgarstjórin í Kunoyar kommunu, borgarstjórin í Fugloyar kommunu, felags tilbúgvingarleiðarin og eitt umboð fyri Føroya Landfúta.
2. petti. Allir limir hava 1 atkvøðu hvør, men borgarstjórin fyri Klaksvíkar kommunu fær harumframt eina atkvøðu aftrat fyri hvørjar 1000 íbúgvar í Klaksvíkar kommunu.
3. petti. Nevndin fyrisitur kommunalu tilbúgvingina sambært løgtingslóg um tilbúgving samsvarandi teimum reglugerðum og ársfíggjarætlannum, ið til eina og hvørja tíð eru galdandi.
§ 41 Gøtunavnanevndin
1. petti. Uppgávan hjá gøtunavnanevndini er at geva býráðnum ella avvarðandi býráðsnevndum tilmæli um nøvn á gøtum, býlingum og øðrum, sum nevndin verður biðin um av býráði, nevndum ella umsiting.
2. petti. Gøtunavnanevndin hevur 3 fastar limir, ið verða valdir av býráðnum fyri eitt 4 ára skeið í senn aftan á hvørt býráðsval.
3. petti. Í viðgerðini av nøvnum á økjum, har møguligir persónar uttan fyri nevndina hava servitan, verður nevndin, í tann mun tað er gjørligt, at hoyra hesar persónar um málið, áðrenn nevndin gevur sítt tilmæli.
4. petti. Í uppskotum sínum verður nevndin, har tað letur seg gera,
• at miða ímóti nøvnum, sum hava uppruna í ella tilknýti til tey støð ella øki, ið verða navngivin
• at navngeva við atliti til áður givin nøvn í kommununi, so møguleikin fyri at blanda ymisk staða- og gøtunøvn verður sum minstur, og at velja nøvn, sum eru í samljóði við føroyskar málreglur.
§ 42 Ferðslunevndin
1. petti. Ferðslunevndin, sum er ein faknevnd innan tekniska málsøkið, er mannað við trimum limum og verður vald á fyrsta býráðsfundi eftir hvørt býráðsval við einum umboð fyri býráðið (býráðslimur), einum umboð fyri Teknisku Umsiting og einum umboð fyri løgregluna.
2. petti. Sum undirnevnd hjá teknisku nevnd býráðsins hevur Ferðslunevndin fylgjandi heimildir.
3. petti. Sjálvstøðug virkisøki og heimildir: Mál um vegbungur, at skelta við víkiskyldum og parkeringsavmarkingum og um avstríping av gonguteigum v.m. skulu leggjast fyri Ferðslunevndina, sum tá hevur fulla heimild og kann sjálvstøðugt fremja í verki samtyktir innan hetta málsøkið, treytað av, at játtan er tøk til tær útreiðslur, ið standast av tiltakinum.
4. petti. Tilmælandi virkisøki og heimildir: Mál um beinleiðis broytingar av ferðslumynstrinum, so sum einsrættingar av vegum, ella tiltøk, sum hava ávirkan á vegkassan, so sum smalkaðar koyribreytir o.s.fr., og mál um áseting av mest loyvdari ferð skulu somuleiðis leggjast fyri Ferðslunevndina, sum tá hevur avmarkaða heimild og er tilmælandi yvir fyri teknisku nevnd.
5. petti. Fíggjarligar heimildir: Ferðslunevndin fær við hesum formliga heimild frá teknisku nevnd til at disponera fíggjarliga innan ta til eina og hvørja tíð galdandi játtan til ferðslureguleringar av tí slagnum, sum reglugerðin gevur heimild til.
7. partur
Samsýningar o.a.
§ 43
1. petti. Borgarstjórin fær í fulltíðarstarvi sínum samsýning sambært kunngerð nr. 92 frá 28. juni 2013 um samsýning v.m. sambært kommunustýrislógini.
2. petti. Tá borgarstjórin fer frá, fær hann samsýning eftir somu reglum sum landsstýrismaður, sambært góðkendu skipanini viðvíkjandi eftirløn, eftirsitiløn v.m. til borgarstjóra, sum hildið verður fram við.
3. petti. Eftirsitandi hjúnafelagi ella børn undir 18 ár eftir borgarstjóranum í starvi fær/fáa samsýning eftir § 15 í kunngerð um samsýning v.m. sambært kommunustýrislógini.
4. petti. Samsýning og eftirløn verða goldin 25. í mánaðinum fyri inniverandi mánað við 1/12 um mánaðin.
5. petti. Borgarstjóri fær ikki fundar- og aðrar samsýningar smb. § 10, stk. 6, í kunngerð um samsýning v.m. sambært kommunustýrislógini.
6. petti. Varaborgarstjóri fær eina árliga samsýning uppá 1/12-part av samsýningini, ið verður givin borgarstjóranum, sbr. § 11, stk. 2, í kunngerð um samsýning v.m. sambært kommunustýrislógini.
7. petti. Árlig samsýning til lim í býráðnum er sambært § 3, stk. 2, nr. 5, 36 ferðir upphæddina í § 2, stk. 2, nr. 3, í kunngerð um samsýning v.m. sambært kommunustýrislógini.
8. petti. Formonnunum í trivnaðarnevndini børn og ung, trivnaðarnevndini eldri og bústaðir, umhvørvis- og býarskipanarnevndini, teknisku nevndini, mentanarnevndini og havna- og vinnunevndini verður veitt ein føst árlig samsýning 15 ferðir nevndarsamsýningina sbrt. § 5, nr. 2, j.fr. § 6, stk. 2, í kunngerð um samsýning v.m. sambært kommunustýrislógini.
9. petti. Árlig samsýning til býráðslim, sum er í fíggjarnevnd, trivnaðarnevndini børn og ung, trivnaðarnevndini eldri og bústaðir, umhvørvis- og býarskipanarnevndini, teknisku nevndini, mentanarnevndini og havna- og vinnunevndini, er jfr. § 5, nr. 2, í kunngerð um samsýning v.m. sambært kommunustýrislógini.
10. petti. Formanninum í barnaverndarnevndini verður veitt ein føst árlig samsýning á kr. 24.840.
11. petti. Formanninum í skattakærunevndini verður veitt ein føst árlig samsýning á kr. 24.000.
12. petti. Formonnum og nevndarlimum verður annars veitt samsýning smb. § 2, stk. 1, nr. 2, og § 4, stk. 1, nr. 1, í kunngerð um samsýning v.m. sambært kommunustýrislógina.
13. petti. Fundarsamsýning verður latin fyri luttøku á skeiðum, sum býráðið hevur góðkent, umframt annað fundarvirksemi, sum verður gjørt eftir umbøn frá býráðnum smb. § 2, stk. 1, nr. 2, og § 4, stk. 1, nr. 2, í kunngerð um samsýning v.m. sambært kommunustýrislógina.
14. petti. Samsýning verður goldin til og við endan á tí mánaði, tá viðkomandi ikki er í starvinum longur, ella at viðkomandi ikki hevur røkt starvið samanhangandi í 3 mánaðir, sbr. § 18, stk. 1, í kunngerð um samsýning v.m. sambært kommunustýrislógini. Er frávera grundað á sjúku, barnsburð, ella ættleiðing, hevur viðkomandi rætt til samsýning í upp til 6 mánaðir, smb. § 18, stk. 2, í kunngerð um samsýning v.m. sambært kommunustýrislógini.
15. petti. Tiltakslimur fær samsýning sum býráðslimir ella nevndarlimir. Tiltakslimur fær tó einans lutfalsliga samsýning fyri tað tíðarskeið, hann fyribils er limur, sbr. § 8, stk. 1, í kunngerð um samsýning v.m. sambært kommunustýrislógini. Tiltakslimur, sum einans møtir á einstøkum fundi, fær tá sbrt. § 8, stk. 2, í kunngerð um samsýning v.m. sambært kommunustýrislógini einans vanliga fundarsamsýning sbrt. § 2 í kunngerð um samsýning v.m. sambært kommunustýrislógini.
8. partur
Broytingar í stýrisskipanini o.a.
§ 44
Henda kommunustýrisskipan kemur í gildi beinanvegin. Tó verða reglurnar um samsýning at galda frá 1. oktober 2001.
Henda kommunustýrisskipan og broytingar í henni skulu verða viðgjørd á tveimum býráðsfundum, við minst 14 daga millumbili.
Framløgd á býráðsfundum 24. apríl og 20. november 2001, 20. apríl og 18. mai 2010, 19. sept. og 3. okt. 2013, 31. okt. og 21. nov. 2013, 26. jan., 23. feb. 2017, 23. mars og 4. mai 2017, og seinast broytt á býráðsfundum 3. og 26. okt. 2017.
Jógvan Skorheim
Borgarstjóri
Kommunustýrisskipan - sum seinast broytt


text:
Loyvi at útvega sær og gera nýtslu av fýrverk
Loyvi til at útvega sær og gera nýtslu av fýrverki, sum forboð er fyri at nýta, kann fáast hjá Føroya Landfúta, tá ið serstako áhugi til tess er próvførdur, til dømis í veitslulag o.t., sum opið er hjá almenningini ella mong sleppa til. Í loyvinum skal tilskilast, hvussu mikið og hvussu fýrverkið skal vera nýtt.
Útgerðarmenn, skiparar, fareigarar og aðrir, sum tørva útgerð av neyðsignalum, kunnu haraftrat fáa bæði einsæris og loyvir yvirhøvur til keyp og nýtslu av “S“ merktum fýrverki.
Loyvi til keyp og nýtslu av “S“ merktum fýrverki tørvar ikki, um so er, at tað verður tikið hjá forhandlara móti at vísa tilsýnsbókina hjá skipinum og stemplað í hana.


text:
Lukas Graham er komin til Føroyar
Mentan10-08-2017 - 08:07 - Jóanis Albert Nielsen
Í morgun klokkan 07:30 setti eitt flogfar hjá Atlantic Airways seg í Vágum, og umborð var m.a. Lukas Graham, sum skal spæla á Vágsbøi á Summarfestivalinum í kvøld klokkan 22:00.
Soleiðis byrjaði Summarfestivalurin tíðindaskrivi tá ið teir kunngjørdu at Lukas kom aftur til Føroyar at spæla: "Bólkurin Lukas Graham telist millum heitastu og størstu poppstjørnur í heiminum í løtuni, og í grundini skuldi tað verið púra óhugsandi, at bólkurin leitaði til Føroya at spæla júst nú. Men tað gera teir." Sí alt skrivi her.
Lukas Graham var eisini á Summarfestivalinum fyri tveimum árum síðani, sí myndir frá tí framførsluni her.